Julio 2007 | joxelanda\nNOIZ EGIN BEHAR DU BA UDARA ?\nBerriro ere eguraldiaz hitzegin behar. Beti badu horrek hitz bidea ematen duen zerbait. Gehienetan kexatzeko izaten da gainera. Udaberria nolabaitekoa izan genuela eta orain berriz udararen itxurarik ez alajaina. Aurreko Ixixan esaten nuen San Ferminetan hasi ohi dela udara formalki baina nahikoa kaskar badabil egun hauetan ere. Gaur egun famoso horren biharamuna eta udara itxurarik ez eguraldiak. Baina iruditzen zait hurbil samar dugula eta aste honetan bertan gozatu ahal izango ditugula uda giro bikainak. Beroz ase eta eguzkia dastatzeko aukera ederra izango dugulakoan nago. Lainotzar hauek uxatu eta zeru urdinarekin alde ederreko panorama jarriko zaigu. Uztailaren erditik Abuztuaren erdira izan ohi da udararen muina. Hala ere kanpoari ez zaio komeni euririk gabeko beroaldi luzerik. Belarrarentzako adina euri egin du aspaldi honetan baina lurra nahiko lehorra dago eta euririk gabe berehala lehortuko litzake lurrazala ere. Uzta giro koxkorra eduki dugu aurten orain artekoan. Barazkiak eta frutak motz gelditu dira. Uztailerako uzta ez dakit zerekin. Lehen garia izaten zen uzta printzipala hil honetan. Orain garia beste lekuren batean beharko du. Hemen ereiten denarekin jai daukagu. Egunero ogia aipatzen genuen otoitzetan, orain hori ere oso gutxi. Hala ere ez dut uste ogi faltarik izango dugunik. Ogia nahikoa izatea ditxa zen lehen baina orain gehiegi jaten dugula uste dut. Beti badugu zeozeren desoreka. Eguraldia ibiltzen ote den narras antzean baina gu geuk ere badugu arrastoan sartzeko premia. Opor eta festa garaiak ez dira aproposak jan edanetan zintzo eta txukun ibiltzeko. San Ferminak orain, Karmenak berehala, Madalenak hurrengo, Santiagoak eta Santanak, San Inazio eta beste zenbait. A ze festa zaparrada hil onetan ere. Eta hila bukatu orduko kopraixei begira. Kontuak kontu giroa portatu dadila baina tarteka euri zaparrada formal batzuk ere bota ditzala. Berriro ere gogorarazi nahi dizuet esaldia: santio santanetako eurazeak munduko barkurik onenak baino gehiago balio ote zuen iruditu omen zitzaioan baserritar finari.\nTxistetxo bat orain. Gizon bat sartu omen zen txori dendara lorito elebiduna ba ote zeukan galdetuz. Bi hizkuntzetan hitzegiten duena alegia. Dendariak hanka bakoitzean soka bana zuen bat erakutsi zion. Eskubiko sokatik tira ezkero euskaraz hitzegingo dizu, esan zion saltzaileak eta ezkerrekotik tiratzen badiozu katalanez. Aizu eta bietatik batera tiratzen badiot? galdetu zion bezeroak. Zozoa halakoa lurrera joango naiz mokoz aurrera erantzun zion loritoak.\nHauxe festa giroari aplikatzeko esaldi egokia. Festak ere tamainan alegia. Bi batera ez behintzat. Ea ba, txintxo ibili eta ondo izan. Agur bero bana guztioi.\n08/07/2007 19:48 joxelanda Enlace permanente. sin tema No hay comentarios. Comentar.\n31/07/2007 21:57 joxelanda Enlace permanente. sin tema Hay 1 comentario.


Fundación Estadio - Apellaniz - Korres(Araba/Álava)\nDenboraldiko lehen izozteak izan genituen lagun udazkeneko goiz honetan. Apinaizera heltzerakoan eguzkiak girotzen hasi zen, nahiz eta gu itzalpetan hasi irteera San Cristobal mendiaren ipar-ekialde aurpegiri buelta emanez.\nDenboraldiko lehen izozteak izan genituen lagun udazkeneko goiz honetan. Apinaizera heltzerakoan eguzkiak girotzen hasi zen, nahiz eta gu itzalpetan hasi irteera San Cristobal mendiaren ipar-ekialde aurpegiri buelta emanez. Gailurrera heltzerakoan arabako mendialdeko bailara laino azpitik ikusteko aukera izan genuen. Postariaren bidean behera egiten genuela tenperaturak gora egiten zuen.\nAlto de Apellaniz izena daukan koilatuan hamaiketakoa egin genuen. Abereentzako primeran dauden larreetan eguzkia hartuz, Kantabriar mendilerroaz, Muela eta Mantxibio mendien ikuspegiekin gozatua hartzeko aukera izan genuen.\nBehin indar berrituak eta gorputzak berotu ahala Korresera doan Pr-a hartu genuen paisaia guztiz aldatuz, pagadietatik Izkizen ohikoak diren hariztietara pasatuz.\nGure ordutegiaren barnean Korresera heldu ginen, bertan herritik buelta emateko aukera izanik, zeozer hartzeko zein arropaz aldatzeko. Honen ostean Estadiora bueltan eramngo gintuen autobusa hartu genuen.


Motozale bat zauritu da Azkoitiko Ugarte industrialdean - Urola Kostako Hitza : Urola Kostako Hitza\nMotozale bat zauritu da Azkoitiko Ugarte industrialdean\nErtzaintzak adierazi duenez, 53 urteko gizonezkoa mototik erori da eta min hartu du. Zauritua Zumarragako ospitalera eraman dute.\nMotozale batek istripua izan du gaur, osteguna, Ugarte industrialdeko biribilgunean. Ertzaintzak adierazi duenez, 15:00ak aldera izan da istripua; motoa gidatzen ari zen 53 urteko gizonezkoa errepidera erori da eta min hartu du lepauztaian. Zauritua Zumarragako ospitalera eraman dute.


Etorkizun parte hartzailea lortu nahi du EH Bilduk | El Diario Vasco\nTolosa GoierriEtorkizun parte hartzailea lortu nahi du EH Bilduk\nEtorkizun parte hartzailea lortu nahi du EH Bilduk\nEH Bilduko hautagaiak aurkezpenean. / NÚÑEZ\nNÚÑEZ LEGORRETA. Martes, 7 mayo 2019, 00:59\nLegorretako udal-hauteskundeetarako zerrenda eta proiektua aurkeztu zituzten EH Bilduko kideek. Azken lau urteetan egindako lana laburbildu eta datozen lau urteetarako ildo nagusiak aurkeztu zituzten plazan eginiko ekitaldian.\nPuntu garrantzitsuenekotzat etorkizuneko Legorretari buruzko hausnarketa abian jartzea izango dute, «gogoeta prozesu zabal bat abiatuko dugu agintaldiaren hasieran, adituen laguntzarekin eta herritarron parte hartzearekin», azaldu zuten. Hortik abiatuta, gizarte zerbitzuetan martxan dauden atalak finkatu eta berriak sortzeko proposamenak dituzte, aukera ezberdin ugarirekin, hala nola, eguneko zentroa, etxebizitza sozial komunitarioak adinekoentzat eta gazteentzat, eta abar. Gainera, haurrentzako parkea eraberritzea, nerabeentzat eskaintza berria sortzea eta helduentzako ariketa fisikoa egiteko lekuak jartzea dituzte beste proiektuen artean.\nEra berean, ingurumena zaintzeko hainbat neurri eta herriko kultura babestu eta zabaltzeko hasitako bidean jarraituko dutela ziurtatu zuten. Guzti hori, beti ere, «emakumeen eta gizonen arteko parekidetasuna, euskara eta bizikidetza» oinarri hartu aurrera eramango dituztela azaldu zuten.\nDatozen lau urteetarako Zelai Amenabarro izango da berriro ere EH Bilduko alkategaia, eta berarekin batera doaz zerrendan Iñigo Lasa, Olaia Eskitxabel, Mari Karmen Gaztañaga, Garikoitz Maiz, Aiñaki Agirre, Estitxu Gaztañaga, Joxe Manuel Larrea, Ana Usabiaga. Oihan Agirrebeña eta Kizkitza Ormaetxea.


Gizonezkoen 1. Maila: Kopako final laurdenetara bidea - Euskal Saskibaloi Federazioa\nAlbisteak / Lehen Liga Nazionala / Gizonezkoen 1. Maila: Kopako final laurdenetara bidea\nGizonezkoen 1. Maila: Kopako final laurdenetara bidea\nCABARRI GALVANIZADOS UNAMUNO 72-86 MONDRAGON UNIBERTSITATEA\nPartidu hasiera ona izan zuen Mondragoneko taldeak, aurkariak ez bezala.\nUnamunok erritmo gutxirekin hasi zuen partidua eta ez zituen saskiratze asko lortu, kanpoko saskiratzeak ez zituzten aprobetxatu eta aurkarien defentsako zein erasoko agresibitateari ez zuten jakin nola aurre egin. Mondragonekoek aldiz, kanpoko jaurtiketetan fin ibiliz 19 puntugatik irabazten amaitu zuten laurdena.\nUnamunok bigarren laurdenean bazirudien partiduaren erritmoa lortu zuela, baita partiduaren nondik norakoa ere, ez zuen lehen laurdenaren antzarik. Gutxinaka- gutxinaka jasandako partziala murrizten saiatu ziren, eta 12 puntura hurbiltzea lortu zuten. Bestalde, Mondragoneko taldeak bere jokoa egiten jarraitu zuen, kanpoko jaurtiketak sartuz eta erritmoa mantenduz, beraz, Bilbokoek, ez zuten lan erreza izan.\nAtsedenalditik bueltan 35-51 markagailuarekin, intentsitate altuko bi laurden jokatu zituzten. Unamunok ez zen 14-15 puntuko aldea murrizteko gai izan. Bazirudien Mondragonekoek aldea handitu nahi zuela, baina Unamunok ez zuen partidua galdutzat eman nahi. Azkenean, Mondragon Unibertsitateak lortu zuen garaipena lehen laurdenean egindako lan bikainagatik. Unamunok jokatutako 30 minutu onak ez ziren nahikoa izan lehenengo 10 minutuetan jasandakoa konpontzeko.\nRedline Mekanika Take eta Disdira Bitxitegia ISB-k jokatutako partidua lehiatua egon zen, baina Takek egindako hasierako bi laurden onak eta saskiratzeen jarraitasunari esker partidua irabaztea lortu zuten.\nOrdizia KE-k ere garaipena lortu du Kopako lehen jardunaldi honetan Tecnun Askatuak taldearen aurka. Lehiatutako partidua ere, baina azkenean Ordiziako taldeak lortutako hasierako aldeari esker irabazi zuten.\nBilbao Basket Fundazioaren hirugarren laurdena ona izan zen, 16 puntuko aldea lortu zuen Atletico San Sebastianeko taldeari gauza handirik egiten utzi barik. Hau horrela izanda ere, etxeko taldeak azkenengo laurden oso ona egin zuten Bilbao Basketeko taldea 6 puntutan utziz.\nDeusto Loiola Unibertsitateak ere final laurdenetarako bidea lortu zuen San Cerninen aurka, azken hauei aukera gutxi utzita.\nJardunaldiko partidu lehiatuenetarikoa Tabirako Baquek eta Urgatzik jokatu zuten. Lehenengo hiru laurdenetan Durangoko taldea soilik puntu bateko aldea lortzeko gai izan zen, eta amaieran garaipena lortu zuten.\nBaina azkenengo minutuetan partidurik lehiatuena Megacalzado Ardoi eta Distribuciones Rioja Cenicerok jolastutako partidua izan zen. Etxekoek 15 puntuko aldea lortuta ere Errioxakoek hurbiltzeko gai izan ziren. Azkenean Megacalzado Ardoik eraman zuen garaipena.\nORDIZIA K. E. VS MONDRAGON UNIBERTSITATEA\nFUNDACIÓN BILBAO BASKET VS MEGACALZADO ARDOI\nGOIERRI VS TABIRAKO BAQUE\nREDLINE MEKANIKA TAKE VS UNIVERSIDAD DEUSTO LOIOLA INDAUTXU\n09/10/2021 Unamuno vs Mondragon Unibertsitatea (Copa 1ª Masc)\n13 urria, 2021|gizonezkoen lehen maila, Lehen Liga Nazionala, Nabariak|


Definizioa | Geografía | Wikiteka, apuntes, resúmenes, trabajos y exámenes de Secundaria, Bachiller, Universidad y Selectividad\nEscrito el 1 de Abril de 2011 en vasco con un tamaño de 2,27 KB\nNekazaritza intentsibo: Produktibitate handia lortzea helburu duen nekazaritza da. Lur-sail bakoitzeko lan eta inbertsio handia eskatzen duen nekazaritza mota da (lur zati txikian lan handia). Hazi hautatuak, ureztapena eta teknika aurreratuenak erabiliz egiten den nekazaritza da. Adibidez, berotegiko nekazaritza, baratzeko nekazaritza mediterraneoa… ureztapeneko nekazaritza (barruko nekazaritza paisaian).\nAbeltzaintza intentsibo: produktibitate handia lortzea helburu duen abeltzaintza da. Eremu txikian animali asko haztea da. Haztegietan egiten da. Lana mekanizatzeko inbertsio handia izaten da, ahalik eta etekin gehiena lortzearren. Esnetarako behien haztegia (nekazaritza paisaia hezea edo barruko nekazaritza paisaian), txerriak eta hegaztien haztegiak (Levante aldean, Katalunian) adibide garbiak dira. Abeltzaintza mota hau, oso emankorra da baina ez da oso naturala, haragiaren kalitatea bermatzeko osasun kontrolak zorrotzak izaten dira.\nNekazaritza paisaia: paisaia naturalean (hezea, mediterraneo kostaldekoa edo barrukoa) gizakiek egiten dituzten lehen sektoreko jardueraren ondorioz sortzen den paisaia. Nekazaritza paisaiaren osagarriak: lur sailak (latifundioak, minifundioak…), populatzea (sakabanatua, kontzentratua…), eta nekazaritza jarduerak (nekazaritza, abeltzantza eta basogintza)\nNBP (Nekazaritza Politika Bateratua): nekazaritzaren hobekuntza bilatzen duen europar politika. Hasieran helburu zuzena, Europako nekazaritza-ekoizpena bultzatzea zen, Europak gutxiegi ekoizten baitzuen. Horregatik nekazaritza produktuen gutxienezko prezioak zihurtatu zituzten eta nekazariei laguntzak eman zizkieten. Emaitza gehiegizko produkzioa izan zen. Gaur egun nekazaritza politika bateratuaren helburua ez da produkzioa handitzea, baizik eta ingurumena zainduko duen nekazaritza iraunkorra bultzatzea baino.\nbateratu definizioa nekazaritza intentsiboa geografia geografia kontzeptua abeltzaintza intentsibo ureztapena nekazaritza geografia, nekazaritza intentsibo lur definizioak txerriaren definizioa tximinoaren definizioa NBP nekazaritza politika bateratua Nekazaritza politika bateratua definizioa nbp nekazaritza nekazaritza paisaia definizioa nbp definizioa paisaia definizioa nekazaritza paisaia nekazaritza intentsiboa abeltzaintza intentsibo definizioa nekazaritza intentsiboa definizioa NEKAZARITZAREN definizioa abeltzaintza intentsiboa geografia definizioak


Tratatu gabeko zaborrik ez dutela bota dio TMBko zuzendaritzak | Gizartea | Berria\nTratatu gabeko zaborrik ez dutela bota dio TMBko zuzendaritzak\nArtigasko zabortegiaren ondoko lurrek bi aste daramatzate plastikoz beterik.\nEH Bilduk «oso gertaera larritzat» jo du jazotakoa\nArtigasko zabortegia, alboan zarama barreiatuta duela. AITZIBER LASKIBAR LIZARRIBAR\n2015eko urtarrilak 31 - Bilbo\nDuela bi astetik, Pagasarri ondoko Arraiz eta Arrastaleku (Bilbo) plastikoz beterik daude; itxura guztien arabera, orduan izan ziren haizete indartsuek Artigas zabortegitik barreiatuta. Horregatik, TMB tratamendu mekaniko-biologikorako plantako zuzendaritzak oharra plazaratu zuen atzo —Artigasko zabortegiaren ondoan dago, eta hango zaborra tratatzea du eginkizun—. Agiri horretan, TMB plantako zuzendaritzak ukatu egin du zabortegian tratatu gabeko zarama bota duela.\nBERRIAk atzo ezagutarazitako irudietan, baina, argi ikusten da plastikozko poltsak osorik daudela, tratatu barik. Urtarrilean plantak geldialdirik egin izan zuela ere ukatu dute TMBko arduradunek.\nEH Bilduren ustez, «oso gertakari larria» da Bizkaiko Artigas zabortegi ondoko baso eta mendiak plastikoz beterik agertu izana. Bizkaiko Aldundiak gai horren inguruan izandako «isiltasun eta ilunkeria» salatu dute, eta iragarri dute Iosu Madariaga Ingurumen diputatua batzordean agertzeko eskatu dutela, «gertakari onartezin horiek argi ditzan».\nEH Bilduko batzarkide Asier Vegaren iritziz, aldundiak hondakinen kudeaketarako araudia urratu duelako zantzuak daude: «Artigasko zabortegira aldez aurretik tratatu gabeko zaborrak eraman direla dirudi». Gertaerak baieztatuko balira, diputazioak «Bizkaian indarrean dagoen sistema eta araudia urratuko luke bete-betean, baita Europak ezartzen dituen arauak ere».\nVegak gogoratu du oraingoa ez dela Bizkaian hondakinen kudeaketan gertatu den lehenengo arazoa, eta duela zenbait hilabete TMB tratamendu mekaniko-biologikorako planta itxi egin behar izan zutela Q sukarra agertu zelako. «Orduan ere aldundiaren kontrol eta segurtasun neurrien gabeziak eragin zituen arazoak», esan du Vegak. «Frogatu zenez, Artigasko plantak ez zuen hondakinen tratamendurako segurtasun protokolorik».\nAldundiak hamabost egunean «inolako informaziorik» eman ez izana ere deitoratu du Vegak.\nBilboko Udaleko EH Bilduk ere Lan eta Zerbitzuetako zinegotzi Jose Luis Sabasen agerraldia eskatu du. Izan ere, aldundiaren menpeko Garbiker enpresak kudeatzen du Artigasko zabortegia, baina plastikoz beterik dagoen aldea Bilboko udalerrikoa da.


Amniozentesia: Jaio aurreko diagnostikoa | Consumer\nAmniozentesia: Jaio aurreko diagnostikoa\nHaurdunaldian fetuaren malformazioak detektatzeko aukera ematen du\nEgilea: Egilea EK Consumer.es\n"Haurdun nago, amniozentesiaren proba egin behar dut, fetuarentzat arriskutsua izan daitekeen arren?" Hori da erditu aurretik emakume asko gehien kezkatzen dituen gaietako bat, amatasuna atzeratu egin delako, eta haurdunaldi berantiarretan aukera gehiago dago haurra malformazioren batekin jaiotzeko. Mediku gehienek proba hau egitea gomendatzen dute, batez ere haurdunek hogeita hamar urte inguru egiten badituzte. Jaio aurreko teknika horren ondorioz, haurdunaldia eten egiten da kasuen %1ean, baina hainbat abantaila ditu: azterketa horren bidez, Down-en sindromea eta arantza bifidoa bezalako asaldurak eta sortzetiko edozein akats haurdunaldiaren lehenengo asteetatik hauteman daitezke. Eta fetuan arazoren bat hautematen bada, amari eta aitari dagokie haurdunaldiarekin jarraitu ala ez erabakitzea.\namniozentesi arrisku berezi haurduntza


Txikipedia:Larruazal - Wikipedia, entziklopedia askea.\nKolore desberdineko eskuak.\nLarruazala (larrua edo azala ere deitua) gizakiaren eta beste zenbait animaliaren gorputzeko muskuluak eta barneko organoak estaltzen dituen organoa da. Gorputzeko organorik zabalena da (ia 2 m² dira). Organismoa inguruko elementuetatik babesten du eta kanpoko inguru horrekin komunikatzeko sistema bat ere bada. Larruazalak ezaugarri desberdinak izaten ditu espezieen arabera.\nAnimalia batzuen larruazalak ezaugarri bereziak ditu, babes gehiago eskaintzen dutenak. Hegaztiek, adibidez, larruazalean lumak dituzte. Arrainek eta narrastiek ezkata izeneko plakak dituzte azalean. Ugaztun gehienek ile-geruza lodi bat dute. Gizakiek ere ilea dute azalean, baina ez babesa eskaintzeko behar beste.\nGizakien larruazalak bi geruza ditu:\nEpidermisa: kanpoko geruza mehea da. Epidermiseko hildako zelulak etengabe askatzen dira, berriak sortzen diren heinean. Melanina izeneko substantzia ekoizten dute epidermiseko zelulek; melanina horrek azal-kolore desberdinak sortzen ditu. Epidermisak baditu beste zelula batzuk azazkalak sortzen dituztenak.\nDermisa: azalaren tarteko geruza da. Epidermisa baino lodiagoa da. Dituen zuntzei esker azala gogorra eta malgua da. Folikulu izeneko zulotxo batzuk ditu, eta bertan hazten da ilea. dermisak odol-hodiak eta nerbioak ere baditu.\nDermisaren azpian, hipodermisa dago, baina ez da azalaren zati bat. Batez ere, gantza da (hipodermisak gorputzeko gantzaren % 50a dauka); azala hezurrari eta azpiko muskuluei finkatzeko balio du eta beste bi geruzei mantenugaiak ematen dizkie. Gorputza hotzetik babesteko ere balio du.\nBestalde, gorputzak zenbait substantzia jariatzen ditu azaletik. Izerdi-guruinek izerdia jariatzen dute azalaren gainazaleko poro edo irekidura txikietatik. Izerdiak gorputza hozten laguntzen du. Azaleko beste guruin batzuek olioa sortzen dute, eta azalaren gainazala koipetsua izatea eragin dezakete. Olio honi esker azalak bere malgutasuna mantentzen du. Hala ere, gehiegizko koipeak akne izeneko azaleko arazoa eragiten du.\nGizakion gorputzak ilearen babesa ez duenez, beste bide bat aurkitu behar izan du Eguzkiaren erradiazio kaltegarrietatik babesteko: pigmentazioa edo kolorea. Larruazala ilundu egiten zaigu eguzki-izpien kalterik ez jasotzeko. Horregatik, leku oso eguzkitsuetan bizi ziren gizakiek azal ilunagoak garatu zituzten; aldiz, eguzkiaren erradiazio gutxiago hartzen duten lekuetako biztanleek larruazal argiagoa izaten dute.\nAzken aldaketa 29 uztaila 2021(e)an, 16:25(e)tan\nOrriaren azken aldaketa: 29 uztaila 2021, 16:25.


Friki Txoko XII – Diktadore bat, bi eleberri | Plazaberri\nFriki Txoko XII – Diktadore bat, bi eleberri\nDenboraldi berri honi hasiera emateko frikismoaren ziega ilun eta sakonetatik urrun mantenduko gara eta mainstream-a besarkatuko dugu, zure amonari ere gomendatzeko modukoak diren bi eleberri aurkeztuz. Hegoamerikak XX. Mendean zehar jasan zuen diktadore militarren izurritearen parte izan zen Rafael Leonidas Trujillo , 30 urtez, bere heriotza arte, Errepublika Dominikarra bere menpe izan zuen militar egolatra kupidagabea.\nGaurko bi eleberriek diktadura hori dute ardatz nagusi eta bi lan hauek erabiliko ditugu bere egileetaz pixkat hitz egiteko.\n- La fiesta del chivo (2000) Mario Vargas Llosa peruarrak idatzitako eleberri honek protagonista ezberdinak ditu, haien artean diktadorearen gertukoa zen gizon baten alaba (asmatutako pertsonaia da hau) eta diktadorearen aurkako erasoa prestatzen diren gazte talde bat. Benetazko datuak asmatutakoekin nahasten ditu egileak eta liburuaren erritmoa igotzen doa irakurlearen arreta guztiz bereganatu arte. Idazlea bere gaztetasunean ezkerreko jarreren alde argi kokatu bazen ere, Peru-ko presidenteko hautagai izateko aurkeztu zen 1990. urtean eta oso gutxigatik Alberto Fujimori-ren kontra galdu zuen. Gaur egun Hola aldizkariaren azalean topa dezakegu Isabel Preysler-ekin batera edota Ciudadanos partiduarekin kanpaina egiten baina nobel literatur sariaren jabe den gizon honen idazteko trebezia ukaezina da eta eleberri hau honen froga ederra da.\n- Galíndez (1990) Manuel Vazquez Montalban idazle bartzelonarra ere alderdi ezkertiarrekin lotura zuzena izan zuen gaztetatik baina berak Llosak ez bezala koherentzia eta autokritika maila serio bat mantendu duela esan daiteke. Idazle katalandarrak euskal pertsonai historiko misteriotsu honetan zentratutako eleberri hau osatu zuen pertsonaia eta garai ezberdinak igaroz. Jesus De Galindez PNV-ko kidea , erbesteko euskal gobernuko partaidea , Columbia-ko unibertsitateko irakaslea eta ustezko espioia da eleberriaren zentrua. Pertsona honek, erbestean egonda, 6 urte pasa zituen Errepublika Dominikarrean , Trujillo-ren aginpean eta honek bere bizitza guztiz baldintzatu zuen. Onartu beharra dut Vargas Llosa-rena baino pixkat gehiago kostatu zitzaidala irakurtzea baina esan beharra ere eleberri ikaragarri bat dela eta gainera Mikel Laboari omenaldi bat dagoela bere orrietan beraz zer gehiago eska daiteke.\nfrikismoaren ziega ilun eta sakonetatik urrun mantenduko gara eta mainstream-a besarkatuko dugu\nLa fiesta del chivo (2000) Mario Vargas Llosa peruarrak idatzitako eleberri honek protagonista ezberdinak ditu\nGalíndez (1990) Manuel Vazquez Montalban idazle bartzelonarra ere alderdi ezkertiarrekin lotura zuzena izan zuen gaztetatik


'Gasteizko bostei', hamaika babes mezu - Araba - Alea.eus\n'Gasteizko bostei', hamaika babes mezu\nErredakzioa 2019-07-23 11:40\nBabesa eman diete auzipetuei Aihotz plaza sarreran egindako agerraldian. / E. Anda\n11/13 makroepaiketaren aurka eta elkarbizitzaren alde, irailaren 7an Gasteizen eta 14an Bilbon izango diren mobilizaziora deitu dute.\nAne Zelaia, Nagore Lopez de Luzuriaga, Gorka Gonzalez, Egoitz Lopez de la Calle eta Izaskun Abaigar gasteiztarrei babesa adierazteko eta hauek babesteko sortu den '5ak Gasteizen' dinamikak beste bultzada bat jaso du gaur, dozenaka lagun ezagunek eman dieten babesari esker. "Hitz gastatuen eta eskubide zapalduen ustezko demokrazia honetan, beharrezkoa da Ez esaten duen pertsona bat, giza duintasuna aldarrikatuko duena", irakurri du Patxi Zubizarreta idazleak, goizean egindako agerraldian. "Horrexegatik gaude hemen, temati, ezeroso, epaiketa honi Ez esateko, hitza gastatuta eta nekatuta dagoen arren; Jon Maiarenak bezalako hitz baikorrekin, hitz eraikitzaileekin bidegabekeriak salatzeko eta mezu ederrak zabaltzeko, Gasteizko bostekin bat egiteko".\nDinamikarekin bat egin dute, besteak beste, Bernardo Atxaga, Iban Zaldua eta Toti Martinez de Lezea idazleek, Aitziber Porras, Oier Zearra, Arrate Chillon, Juan Vallejo, Maider Unda, Juanito Oiarzabal, Eneko eta Iker Pou kirolariek, Juan Mieg, Irantzu Lekue eta David Tabares artistek, Belen Nevado, Eloy Beato eta Patxi Bisquert aktoreek, Jon Basaguren, Miren Narbaiza, Mikel Urdangarin eta Txerra Bolinaga musikariek, edota Jose Angel Cuerda Gasteizko alkate ohiak.\nMakroepaiketaren aurka eta elkarbizitzaren alde, prestatu dituzten datozen deialdiak ere gogoratu dituzte: uztailaren 27an Txapuzoi Eguna egingo dute Landan (10:30ean bizikleta-martxa Konstituzio plazatik), abuztuaren 5ean ekitaldia izango da txosnetan (21:30), irailaren 7an Arabako mobilizazio nagusia eta irailaren 14an Bilbora joateko deia.\nAnakoz Amenabar 2019 uzt 11 Araba\nEuskal preso eta iheslarien alde egindako jardunaz harro, oraindik egin beharreko lana dela nabarmendu dute Izaskun Abaigarrek eta Ane Zelaiak, Esp...\nGasteizko 11/13ko auzipetuekiko "elkartasun olatua" aktibatzeko deia egin dute\nIrailaren 16an hasiko da euskal presoen eskubideen alde jardun duten hainbat eragileren kontrako epaiketa; irailaren 7rako mobilizazio masiboa deit...


Mikel Orbegozoren “Preso Nago 2” komikiaren aurkezpena : ataramiñe\nMikel Orbegozoren “Preso Nago 2” komikiaren aurkezpena\nMikel Orbegozo preso donostiarraren ‘Preso nago 2’ liburuaren aurkezpena. (Argazkia: Agurtzane Altuna)\n>> irutxulo.hitza.info: Mikel Orbegozo preso donostiarrak bere bigarren komiki liburua argitaratu du: â€˜Preso Nago 2â€²\nMikel Orbegozo (Intxaurrondo, 1979) presoa 2005. urtean atxilotu zuten, eta hainbat kartzelatan egon ondoren, Badajozen dago orain. Preso sartu zutenean, kartzelako egonaldia arintze aldera hasi zen marrazten. Lehendik ez zuen halako trebetasunik, baina ederki hartu dio tamaina. Izan ere, Preso nago 2 komiki liburua argitaratu du AtaramiÃ±e argitaletxearen eskutik.\nOier Gonzalez, AtaramiÃ±e argitaletxeko kidea, Ainara Azpiazu â€˜Axpiâ€™ komikigilea eta ilustratzailea eta Mikel Orbegozoren gurasoak izan dira liburuaren aurkezpean. Gauza bera egon da guztien ahotan: Orbegozok gaurkotasunarekin duen lotura estua, eta krudelak izanda ere, gaiei ematen dien umore puntua. German Orbegozo, presoaren aitaren arabera, â€œMikelentzat ihesbide bat da marraztea; kanpora ateratzen da bere marrazki bakoitzarekinâ€.\nOrbegozoren lehen komikiak ikusgai egon dira Parte Zaharreko Rekalde tabernan.Euskal presoen sormen lana kanpora ateratzeko lan horretan dihardu AtaramiÃ±e argitaletxeak ere. â€œPresoen sorkuntzak oso ugariak dira, gehiago egingo genituzke, baina urtean hiru edo lau argitalpen egiten dituguâ€, esan du Oier Gonzalezek.\nAinara Azpiazu ilustratzailearen ustez, berriz, â€œoso komiki onak dira Orbegozorenak. Oso pertsonaia ea marrazki xumeak dira, baina oso agerikoa dute mezua; gutxirekin asko adierazte duteâ€\nGutxirekin asko adierazten dute, Orbegozok bere marrazkiak egiteko dituen baliabideak oso urriak direlako. Kontuan izan behar da, bere erara ikasi duela komikiak egiten. Guraso eta lagunek material sartzen diote, baina asko mugatzen dute. Orbegozoren amaren arabera, â€œBadajozen oso gauza gutxi edukitzen uzten diote, baina ahal den moduan moldatzen daâ€.\nEsker ona eta poza adierazi dute preso donostiarraren gurasoek, semearen lana kaleratzeko egiten den ahaleginagatik. 2010. urtean Preso nago liburua argitaratu zuten, eta orain bigarrena. Preso nago 2 Herriradenda.com webgunean eta, Donostian, Hontza liburudendan eta Rekalde tabernan eros daiteke, 15 euroan.\nAtalak: Ataramiñe, aurkezpenak, espetxea eta literatura, liburuak, presoak


Dantzan Bilaka 2010: koreografiak sortzeko prozesuak — dantzan.eus\nHemen zaude: Hasiera › Albisteak › Dantzan Bilaka 2010: koreografiak sortzeko prozesuak\nDantzan Bilaka 2010: koreografiak sortzeko prozesuak\nEusko Jaurlaritzaren Kultura Sailak hainbat urtez bultzatu ditu Dantza laguntzeko programak, eta zehazki, Dantzan Bilaka programa, ikus-entzuleei beren lanak erakutsi nahi dizkieten koreografo hasiberrientzat prestatutakoa.\nDantzan Bilaka programan parte hartzen duten sortzaileak aukeratzeko, koreografia-ikerketarako dirulaguntza-deialdia egiten da urtero. Dirulaguntza horrez gainera, jarraipen artistiko eta teknikoa ere egiten zaie hautagaiei, beren sormen-prozesuetan.\nDANTZAN BILAKA programak euskal sortzaileen elkarrizketarako eta gogoetarako topaleku izan nahi du, koreografia-lanak sortzerakoan sortu zaizkien kezkak eta zalantzak aztertzeko.\nSei hilabetean, koreografoek eta partaideek hainbat lan-topaketa egiten dituzte, sortzaileak eta sormen-prozesuko faseak aurrez aurre jartzeko. Talde gogoetarako espazio bat sortu nahi da, sormen-prozesuetan funtsezkoak diren erremintez eztabaidatzeko; ikerketa-metodologia, erreferentziak erabiltzea, parte hartzeko moduak, lanak erakusteko modua, ikusleen lekua prozesuan zehar, etab. Horien bitartez, partaide bakoitzaren proiektua nola garatzen den ere erakutsi nahi da, erabakiak beren kabuz hartzen dituzten egile eta sortzaile bihur daitezen.\nEuskal Herriko Unibertsitateak uztailean Bilbon antolatutako Arte eta Kultura topaketetan, BILAKAko koreografoei dantza garaikideko ikastaroan doan parte hartzeko aukera eskaini zitzaien. Ikastaroa María Muñoz koreografoak (Mal Pelo Konp.) eman zuen, eta Dantzan Bilakako aurtengo edizioko ia koreografo guztiek hartu zuten parte.\nIrailean, proiektu bakoitzak dituen behar teknikoak aztertzeko lan astea egingo da. Koreografoek aukera izaten dute teknikoki prestatutako aretoren batean argiztapen, soinu-diseinu eta eszenaratzeaz dituzten ideiak praktikatzeko.\nAzkenik, prozesu honen emaitza erakusketa batean erakutsiko zaie ikus-entzuleei, Dantzan Bilakaren hirugarren ekitaldi honetan parte hartuko duten hamar koreografoen lanak Euskal Herriko hiru hiriburuetan, hainbat formatutako aretoetan, erakutsiz.\nAurten, 10 lanak lau gunetan egongo dira ikusgai: 3 italiar erako antzoki batean (Gazteszena, Donostia), beste 3 areto zuri batean (Artium Museoa, Gasteiz), beste 3 areto alternatibo batean (Campos Antzokiko Areto Balioaniztuna, Bilbo) eta hamargarrena hotel bateko gela batean (Bilbo). Gune bakoitzak ezaugarri jakin batzuk ditu, oso desberdinak, eta horien araberakoak izango dira lan motak, ikusleekiko harremanak, iluminazioa, sonoritatea...\nKoreografo bakoitzak ezberdin ulertzen du bere lana “erakusteko”, prozesua ikusarazteko eta inguruko aretoan kokatzeko modua.\nHorrenbestez, Dantzan Bilaka programaren laugarren ekitaldian aurkeztutako koreografia-proposamen askotarikoak jarrera irekiarekin jasotzeko gonbita egin nahi diegu ikusle guztiei.\nUrriak 16: Gazteszena (Donostia); 19:30\n* Iker Arrue: “Instants que moren”\n* Amaia Navascués: “Con_Pro”\n* Kontxi López: “Sofía se fía. Koloreen teoria”\nUrriak 23: Artium (Vitoria-Gasteiz); 20:00\n* Itziar Madariaga: “Flawomenco”\n* Olaf Kheler: “Susurros de los silencios”\n* Maite Ibarretxe-Izaskun Santamaría: “La saga de los sucesos. 2ª parte”\nAzaroak 3: Campos Elíseos Antzokia (Bilbo); 19:30\n* Jesús María Lezameta: “Felicitá senza paradiso”\n* Gustavo Gorosito: “Raíces”\n* Nuria Pérez: “Imposición”\nHotel Meliá (Bilbo)\nITINERIS – Azaroak 4 Noviembre, 17.45 – 18.45 – 19.45\n* Sara Paniagua: “Cosas_Casas_Cosmos”\nEusko Jaurlaritzako Kultura Sailak dantza sustatzeko dirulaguntza deialdi bat egiten du urtero, honako modaliate hauekin: Sorkuntza koreografikoa, Dantza ekoizpena, Birak, Formakuntza eta Zabalpena.\nDeialdi horren helburu hauexek dira:\n1. Beren aktibitatea Euskadin garatzen duten koreografo eta konpainien SORKUNTZA sustatzea.\n2. Sektore honetan egiten diren PROFESIONALIZAZIO ahaleginetan laguntzea, ahal delarik.\n3. Euskadiko eta kanpoko ESZENA ZIRKUITOETAN dantzarako gero eta aukera gehiago izateko Zabalkunde ekimenak sustatzea.\nHala eta guztiz ere, sorkuntza eta ekoizpena laguntzeaz gain, dantzaren munduaren ahultasunik nabarmenena lanen difusioarena da. Horixe da hain zuzen ere Dantza Bultzatuz programaren ekintzek landu nahi duten alorra.\nDANTZA BULTZATUZ Programa\nKultura sailaren Dantza Bultzatuz programaren bitartez, Euskadin dantza zabaltzea du helburu baita gero eta publiko gehiagok, sortzaile eta dantzariekin batera, mintzaira eszeniko berriak esploratu eta erakusteko grinaz parte hartzea ere.\nProgramaren zabalkunde ekintzek Eusko Jaurlaritzako Kultura Sailak urtero egiten duen dirulaguntza deialdiaren osagarriak dira. Lagundutako proiektuek zabalkunderako laguntza ere jasotzen dute, ondorengo ekintza hauen bitartez:\nDferia – DANTZAN\nDantzarako Plataforma Donostiako antzerki ferian ospatzen da uztailean eta 2006tik Biarritzeko dantzan jaialdian ere irailean.\nBertan, dirulaguntzen deialdiaren barruan azken urtean emandako dirulaguntzen bitartez sortu diren ekoizpenak erakusten dira.\nDantza Garaikidearen Zirkuitoa (Ekoizpen profesionalak)\nDantza Zirkuitoak behar zehatz bati erantzun nahi dio; alegia, formato txiki eta erdiko produkzioak erakusteko espazio egonkorren eskasia dela-eta, sektoreko profesionalek eta zaletuek duten kezka bati aterabide bat ematea, baita honelako ikuskizunetara publikoa erakartzeko antzokiek egiten duten ahaleginean laguntzea ere. Zirkuitoaren seigarren edizioa urtarrila eta abenduaren bitartean ospatzen da aurten.\n(Sorkuntza prozesuak Dantzan: Topaketak eta Lanen aurkezpena)\nAzken hamairu urteotan Koreografi Erakusketa delakoa ospatu da, Koreografi Sorkuntzarako urtero banatzen diren laguntzen bitartez sorturiko lanak zabaltzeko.\nDenbora hori igarota, eta sektorearekin batera eginiko gogoeten ondorioz, ekintza horren formatoa, helburuak edukiak baita bere izena ere aldatu edota eguneratu ditu.\nGainera, helburu horrekin berberarekin –gure dantza zabaltzea eta trukaketa ekintzak bultzatza- beste erakunde eta ekimen batzuekin akordio berriak finkatzen ari dira poliki poliki, horien artean aipatu daitezke Instituto Cervantes, Bartzelonako Mercat de las Flors, Madrileko Pradillo Antzokia de Madrid eta abar.


Hiztegi Batua - Wikipedia, entziklopedia askea.\nHiztegi Batua 1991 eta 2015 urteen artean argitaratu zen euskara hiztegi ortografiko arau-emailea zen. Gaur eguneko Euskaltzaindiaren Hiztegiaren oinarria izan zen. 2013ko martxoaren 6an argitaratu zen hiztegiaren bigarren itzulia, Euskaltzaindiaren webgunean, Akademiak arautu zituen 42.942 hitz forma (36.845 hiztegi sarrera eta 6.097 azpisarrera) bilduta.\nEuskaltzaindiak sortu zenetik hiztegi alorrean hartu zituen erabaki eta gomendio guztiak hartzen zituen bere mendean; hots, aurreko erabaki edo gomendioren bat ados ez bazetorren hiztegi horretan esaten denarekin, horrixe jarraitu behar zitzaion eta ez hari. Hortaz, Hiztegi Batua zen, Euskaltzaindiaren arabera, euskal hitzen, aldaeren eta horien guztien erabileren zuzentasuna edo egokitasuna erabakitzeko irizpidea.\nHiztegian jasotzen ez diren hitzei buruz esan behar da, bestalde, Euskaltzaindiak ez dituela oraingoz onartzen, baina ezta gaitzesten ere. Euskaltzainek nahiago izan dute alderdiren batetik eragozpenen bat agertzen duten hitzak bigarren ekinaldiko azterketa zehatzagoaren ondoren onartzeko utzi, euskaldunen egungo premia larriek hertsaturik arinkeriaz jokatu baino. Erraza da forma bat proposatzea; ez hain erraza, askotan, alde guztiei begiraturik etorkizunerako egokiena gerta daitekeena eskaintzea. Euskaltzaindiak bigarren era horretan aritu behar du ezinbestean.\nTradizioko testuetan, euskal hitz askok hainbat aldaera agertzen dituztela jakinekoa da. Horrelakoetan, noski, aldaera bat onartu du Euskaltzaindiak eta besteak baztertu, oro har. Aldaera baztertuekin bitara jokatu du: batetik, gaur egun zalantzaren bat sortzen dutenak berariaz baztertu dira, aldaera baztertuari izartxo bat erantsiz eta e. [ = erabil] ikurraren ondoan forma hobetsia adieraziz: erropa* e. arropa, adibidez; bestetik, batasunak hogeita hamar urteko bidea ibili ondoren gehiengo zabalak euskalkikotzat jotzen dituen aldaerak —barri edo izandu bezalakoak, esaterako— ez dira aintzat hartu hiztegian. Beste batzuetan, hitza bera baztertu da, haren ordezko bat erabili behar dela adieraziz. Dena dela, esan behar da e. ikurra daramaten hitzok adierarik arruntenetan soilik gaitzesten direla: esaterako, kartera e. diru(-)zorro, paper(-)zorro sarrerak adierazten du adiera horretan, eta ez bestetan, gaitzesten dela karteraren erabilera; kartera hitzaren beste adierez ez da lehen idatzaldi horretan ezer esaten.\nHainbat hitzen formaren ondoan Bizk., Ipar. eta Naf., Gip.... ikurrak ematen dira. Euskalki markaren bat azaltzen duten hitz horiei buruz esan behar da ez dela inondik ere Euskaltzaindiaren asmoa, marka horiek eranstean, horrelako hitzak baztertzea; aitzitik, euskalki hitzok Hiztegi Batuan sartzeak adierazten du Euskaltzaindiak bultzatu egin nahi dituela idazleak hitz horiek erabiltzera —jakinaren gainean eta nori bere senak agintzen dion eran, jakina— horrela euskaldun guztien ondare komuna bihurtuz joan daitezen.\nBeste hitz mota batek ere argibide berezia behar du: h. [ = hobe] ikurra erantsi zaienak, hain zuzen. Horietan ere bi multzo bereizten dira. Lehen multzoa euskalki marka daramaten hitzek osatzen dute. Horrelakoetan, hobe hori Euskal Herri osoari begira idazten diren testuetako erabilerari soilik dagokio eta hitz edo aldaera horiek egokiak dirateke beste kasu batzuetan, Herria astekarian, Bizkaia gehigarrian edo herri aldizkarietan idazterakoan, adibidez. Bigarren multzoa bestelakoei —hots, zigarro [...] 2 Heg. 'zigarro txikia' h. zigarreta edo partidu Heg. 1 h. partida [...] bezalakoei— dagokie. Horiei buruz, Euskaltzaindiak esan nahi du ohartzen dela ez direla denak idazle guztiek egoera guztietan eta berehala onartzekoak eta agian bide zuhurrena pausokakoa dela, testu jaso eta formalenetatik hasiz eta bigarren urrats baterako utziz ahozko erabilerei lotuenak. Hor ere, senak eta egoerak erakutsiko dio idazle edo esatari bakoitzari nola joka arauok betetzeko erantzukizunean.\n↑ Euskaltzaindiaren Prentsa Zerbitzua: «Hiztegi Batuaren azken bertsioa sarean jarriko da asteazkenean», Euskaltzaindiaren webgunea.\nEuskaltzaindia: Hiztegi Batua, osorik, PDF dokumentu batean, Euskaltzaindiaren webgunetik eskuragarri.\nOrriaren azken aldaketa: 2 abuztua 2020, 12:31.


Espagnac - Wikipedia, entziklopedia askea.\nJean-Marie ROUBEYROTTE (2014-2020)\n45° 13′ 48″ N, 1° 53′ 48″ E / 45.23°N,1.8967°E / 45.23; 1.8967Koordenatuak: 45° 13′ 48″ N, 1° 53′ 48″ E / 45.23°N,1.8967°E / 45.23; 1.8967\nClergoux, Gumond, Ladignac-sur-Rondelles, Pandrignes, Saint-Bonnet-Avalouze, Saint-Martial-de-Gimel, Saint-Pardoux-la-Croisille, Saint-Paul eta Laguenne-sur-Avalouze (en)\nEspagnac (frantsesez eta ofizialki: Espagnac) Okzitaniako udalerri bat da. Administratiboki Frantziako Corrèze departamenduan dago, Akitania Berria eskualdean. 2013an 356 biztanle zituen.\n2007an Espagnac udalerrian erroldatutako biztanleak 339 ziren. Familiak 164 ziren, horien artean 52 pertsona bakarrekoak ziren (32 bakarrik bizi ziren gizonak eta 20 bakarrik bizi ziren emakumeak), 56 seme-alabarik gabeko familiak ziren, 44 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 296 etxebizitza zeuden, 162 familiaren etxebizitza nagusia ziren, 112 bigarren erresidentzia ziren eta 22 hutsik zeuden. 286 etxeak ziren eta 9 apartamentuak ziren. 162 etxebizitza nagusietatik 135 bere jabearen bizilekua ziren, 17 alokairuan okupaturik zeuden eta 10 doan lagata zeuden; 7 etxek bi gela zituzten, 32 etxek hiru zituzten, 46 etxek lau zituzten eta 77 etxek bost zituzten. 104 etxek euren parking plaza propioa zuten azpian. 62 etxetan ibilgailu bat zegoen eta 82 etxetan bat baino gehiago zituzten.\nEspagnac udalerriko biztanleria-piramidea 2009an .\n2007an lan egiteko adina zuten pertsonak 197 ziren, horien artean 140 aktiboak ziren eta 57 inaktiboak ziren. 140 pertsona aktiboetatik 130 lanean zeuden (77 gizon eta 53 emakume) eta 10 langabezian zeuden (6 gizon eta 4 emakume). 57 pertsona inaktiboetatik 30 erretiraturik zeuden, 10 ikasten zeuden eta 17 "bestelako inaktibo" gisa sailkaturik zeuden.\n2009an Espagnac udalerrian 162 unitate fiskal zeuden, 338,5 pertsonek osaturik. Pertsona bakoitzeko diru-sarrera fiskalaren mediana urteko 16.396 euro zen.\n2007an zeuden 11 komertzioetatik, 4 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 2 ostalaritza eta jatetxe enpresak ziren, 1 zerbitzu enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 5 zerbitzu publikoetatik, 2 igeltseroak ziren, 1 margolaria, 1 zurgina eta 1 jatetxe.\n2000. urtean Espagnac udalerrian 19 nekazaritza-ustiategi zeuden, 396 hektarea erabiltzen.\nSaint-Paul (1,4 km)\nPandrignes (3,4 km)\nSaint-Martial-de-Gimel (4,5 km)\nLadignac-sur-Rondelles (4,8 km)\nMarc-la-Tour (5,1 km)\nSaint-Bonnet-Avalouze (5,8 km)\nBNF: 15249711s (data)\nOrriaren azken aldaketa: 29 abendua 2019, 07:33.


Berriola - 1615eko euskal balezaleen triskantza, dokumental batean\n17/04/2015 13:27 1 comentario\n1615eko euskal balezaleen triskantza, dokumental batean\nDokumental arkeologiko batean bilduko dute Suhar Arkeologiak eta Gogoan Ekoiztetxeak 1615eko gertarkari latz hura. Islandian, 32 euskal arrantzale hil zituzten bertan bale ehizan zirela. Orain, ikusentzunezko lan baten bidez gertakari haren aztarna bila abiatu asmo dute. Karena proiektuaren bidez abiatu dute finantzaketa kanpaina. Azalpena, honakoa: ‘Euskal Balezaleen Triskantza’ dokumental arkeologiko bat da, baino ez hori bakarrik, marrazki bizidunak ere badira, eta batez ere, ezagutzaren bila abentura bat: balezale hauek utzitako aztarna arkeologikoak aztertuz, beraien ihesean eginiko bidea berreginez edota ondoraturiko baleontzien urpeko bilaketa.\nProiektua laguntzeko egin klik hemen.\nLan horretaz gain, 400 urte bete dira gertakari hura izan zenetik eta hura gogoan izan eta bi herrien arteko adiskidetzea bilatu asmoz ekimen ugari antolatu dituzte hainbat erakundek elkarlanean (egitaraua hemen). Etxepare institutua, Renoko Center for Basque Studies, University of California eta Islandiako AIB elkarteak dira tartean eta Gipuzkoako Foru Aldundiak eta Islandiako Gobernuak babestuta izango dira ekimenak. Lehen ekimena Kópavogur hirian izango da igandean, Oreka TX-ren eta hango hainbat artisten parte hartzearekin.


Korundoi trinko fusionatua\nAlumina Magnesia Espinela fusionatua\nAlumina fusionatu monokristalinoa\nProdukzio Tailerra eta Produkzio Linea\n25 Urte, Merkatu Globala\n1996an, YUFAk "YUSHEN" marka erabiltzen hasi zen, kalitate handia hartzen du beti irizpide gisa, aluminio hauts ugari sortzen ditu ikerketa eta garapen profesionalarekin. 25 urteko garapen eta kudeaketaren ondoren, "YUSHEN" markako produktuak ondo saltzen dira munduko 40 herrialde baino gehiagotan. 1999an Txinako inportazio eta esportazio eskubideak lortu ditu, eta Asia-Pazifikoko eskualdean sortzen ari den enpresa ezaguna bihurtu da. Gainera, nolabaiteko ospea du nazioarteko merkatuetan, hala nola Japonian, Hego Korean, Alemanian, etab.\nKalitatearen ikurra, kalitatea bermatzea\nKalitatea bermatzeko, YUFA Taldeak 6 metroko diametro handiko labe bat hartzen du 24 orduko etengabeko galdaketarako. Ez ditu inoiz estandarrak eraldatzeko tenperatura eta tenperatura kontrolatzeko estandarrak erlaxatzen, kalitate handiko produktuak ekoizten tematzen da eta merkatuan errekonozimendua lortzen du lehiaketa produktu kalitate egonkorrarekin.\nEz daukagun jendea, hobeto dago jendea\n"YUSEHN" marka "sodio baxua, mikro sodioa, soltean dentsitate handia" eta beste korindoi zuriko produktu urratzaile batzuek merkatuak oso baieztatu dituzte, eta pertsonalizatutako eta aldatutako korindoi zuri urratzaile bereziak sor ditzakete bezeroaren beharren arabera. 2008az geroztik, "YUSHEN" markako korindoi zuriko urratzaileak (F4-F220, P12-P220) eta aluminio hauts zuria (F230-F1200, P240-P2500) etengabe "Txinako urratzaileen industrian" produktu ospetsutzat jo dituzte.\nWanquanhe Road No.1, Shangjie Barrutia, Zhengzhou Hiria, Henan Probintzia, Txina


Irteera fotografikoa 28 Euskal Herriko Espeleo Topaketetan - Felix Ugarte Elkartea\nPublicado por Felix Ugarte Elkartea | Abr 26, 2010 | Salidas Espeleología | 1 |\nAurtengo apirilaren 23tik 25era, Oñatiko Aloña Mendi eta Arrasateko Besaide Espeleologia Taldeak, 28. jardunaldiak antolatu dituzte.\nPrestakuntzarako topaketak izan dira gehienbat eta aukeratzeko ekintza desberdinak izan ditugu aurten, hauen artean, argazki tailer berri bat.\nTalde desberdinetako hamar bat kide elkartu ginen Arrikrutzeko koban (9 Euskal Herritik eta Rupo, Madriletik), espeleo-argazki munduan dauden azken berriak aztertzeko nahian.\nKoba honen sarrera Jaturabeko presa inguruan kokatzen da eta giltzatuta dago orain dela pare bat urte harrapaketak saihesteko.\nNola zabaldu eta eratu argazki hotz batean lurpeko medioa, paisaia, nekezia eta han barruan sentitzen dugun emozioa?\nTalde bat osatu beharra dago instrumental egokiekin batera. Artisten agindupeekin batera argi laguntzaileak eta modeloak.\nBi kamara digitalak erabili ziren, eta bi motatako iluminazioak: flashak (manualak eta zelulekin kontrolatutakoak) eta Scurionak. Beharrezko tresnak: tripodeak, objektiboak, ordezko bateriak, memoriak, garbitzeko tramankuluak, instrumentala jasotzeko zorro itxiak …\nArgazkiak ateratzeko bide desberdinak lantzeko gai izan ginen, kameraren diafragma, abiadura, konfigurazioa… Iluminazio gaian, Scurion eta flashen arteko diferentziak; batekin nola marraztu paretak eta bestetik non kokatu eta ezkutatu. Konposizioa eta modeloen garrantzia, esperientziak kontrastatuz.\nArratsaldeko bostetarako borobilduta genuen AMET-eko Xanti gidariarekin batera egindako txango lokaztu hau.\nAstirik gabe bueltatu ginen AMET-eko bulegora argazkiak ordenagailuan hobeto ikusteko eta Euskal Espeleologo Elkargoen gordailuan jardunaldiko fruitua jasotzeko.\nPresaka abiatu behar zen Oñatiko Kultur etxera Krubera-Voronya leizearen diapositiba emanaldia Sergio Garcia-Dilsen eskutik gozatzeko.\nEta larunbatari omenezko bukaera emateko, Etxeberria jatetxean afaldu eta ordu txikiak arrimatu zirenean, goxo-goxo lokartu ginen apardun botila berdeen lurrinean.\nAnterior Eau de grottes\nSiguiente Curso de Espeleología y curso de Descenso de Barrancos\nXanti Ugarte\tel 2010/04/29 a las 20:25\nZorionak zuen blogarengatik eta Arrikrutzen ateratako argazkiengatik.\nRupok bere argazkiak ikutu eta gero deskargatzeko linka eman zigun eta halaxe egin genuen. Sergioarenak fotoespeleon ikusi dutugu, baina ezin izan ditugu deskargatu. Bidaliko diguzue linka, megaupload estilokoa?


Dena prest Gameguneren 19. ediziorako | GameGune eSports\nGamegune, Euskadiko eSport txapelketa zaharrena, Gasteizko Europa Jauregian burutuko da aurten azaroaren 16 eta 17 bitartean. Azken Euskal Encounterrean jokatu ziren Gamegune18-ko lau final zirraragarrien ostean, formatua aldatzearen aldeko apustua egin da: finalistak gonbidatuak izango dira eta Gameguneko 18. edizioko lau jokoetan garaile irten zirenek sailkapen zuzena eskuratuko dute.\nGainera, ordutegia jarraitua izango da. Ostiralean, azaroaren 16an, FIFA19 eta Clash Royale jokoen kanporaketak eta finalak jokatuko dira, eta hurrengo egunean, Hearthstonen finalaurrekoak eta finala, eta CS:GO bideo-jokoaren finala. Azken bi joko horien kanporaketak aurreko astean burutuko dira lehiaketa bizkortzeko helburuarekin. Horri esker, maila goreneko lau final ikusgarri biziko ditugu bi egunetan zehar.\nLau jokoren artean, Gamegune19-ak 32.000 euro banatuko ditu sarietan. Modu horretan, Euskaltel Konekta Fundazioak antolaturiko egitasmoak 57.600 euroko ‘prize pool’-a banatuko du guztira, azaroko ekitaldian eta udako txapelketan eskainitako ordainsariak bateratuz.\nAitor Ubarretxena. Infotres Comunicación


Jolasaren bidez, nutrizioan murgilduz\nGamifikazioa edo ludifikazioa ikasteko metodologia bat da, eta jokoen mekanika hezkuntza-eremura eramatean datza. Horrek dibertitzen garen bitartean ikasteko aukera ematen digu, eta, gainera, emaitza hobeak lortzen ditugu: ezagutza berriak hobeto barneratzea, trebetasunak hobetzea, ikasleen interesa erakartzeko eta haien arreta mantentzeko erraztasun handiagoa…\nNutrizio-hezkuntzako gure planean ikaskuntza dibertigarri hori aplikatuz, zenbait jolas garatu ditugu, nutrizio-tailer dibertigarri eta motibatzaileak egiteko aukera ematen digutenak. Tailer horietan, oinarrizko kontzeptuak lantzen ditugu, haur eta nerabeek bere bizian zehar elikadura osasuntsu eta orekatua mantentzeko beharrezko izango dituzten oinarrizko nutrizio-ezagutzak barnera ditzaten.\nIzan ere, elikagaien eta hauen ekoizpenari buruzko galderez osatutako mahai-joko bat burutzea, sasoiko produktuak biltzen dituen koadro bat buruz ikastea baino askoz dibertigarriago eta eraginkorragoa da.\nDinamika ludikoak diseinatzeak, saio hauetan manipulazio-baliabideak txertatzeak edo Quiz-a bezalako formatuak aplikatzeak teoriatik hasi eta bizipen eta partehartzeraino doan elikaduraren inguruko hezkuntza plan bat diseinatzea ahalbidetu digu. Panel interaktiboak, dastatze itsuak, musika-probak… Ordubete irauten duten tailer ezberdinen sorta landu dugu. Mahi-Mahi piratak arreta osoz izatea ahalbidetzen diguten dinamikak, ondo pasatuz eta ikasiz. Formatu berri hauek parte-hartzea areagotzeko aukera eman digute, baita gelan ikasitakoa zabaltzeko edo sakontzeko, eta elikadurari buruzko zalantzak eta gogoetak azaltzeko gune bat sortzeko ere.\nAzukre-kontsumoari buruzko saioa, janari lasterrak gure gorputzean duen eraginari buruzko tailerra, elikadura orekatuaren eta gure garapenaren arteko loturari buruzko kontzientziazio saioak, hainbat produkturi buruzko tailer monografikoak (gazta adibidez)… Bai ikastetxe eta ikastolen aldetik, baita ikasleengandik harrera ona izaten ari den Nutrizio-hezkuntzako plana.


Irun Zuzenean – Irunero\nEtiketa: Irun Zuzenean\n2021(e)ko azaroak 5 No Responses\nIrun Zuzenean Jaialdiak eta Viva Sueciak Ficobako 3. pabilioia hartuko dute azaroaren 12 eta 13ko asteburuan\nIrungo Udalak Ficoban azaroaren 12 eta 13rako antolatu duen musika-eskaintzaren berri eman dute gaur Juncal Eizaguirre Kulturako ordezkariak eta Ander Sarratea azoka-guneko gerenteak, Get in eta Guajira Sicodélica ekoiztetxeetako ordezkariek lagunduta. «Irag...\nUdazkeneko kultur agenda ekitaldiz gainezka dator Juncal Eizaguirre Kultur ordezkariak iragarritakoaren arabera. Antzerki, zinema, musika eta dantza emanaldien multzo handi bat eskainiko da irailean, urrian eta azaroan zehar. Ikuskizunak hainbat agertokiren ar...\n2021(e)ko irailak 29 No Responses\nUdazkenarekin batera, jarduerak Ficobara itzuli dira\nUdako etenaldiaren ondoren, Ficobak bere jarduerari ekingo dio berriz ere, jardueraz betetako egutegi batekin, non aurreko ekitaldietan ohikoak izan diren proposamen asko Ficobara itzultzen diren. Ekodrive, Ibilgailu Jasangarrien Azoka, urriaren 1etik 3ra egin...\nIrun Zuzenean jaialdiak Urdanibia plaza musikaz beteko du irailaren 28an\nIrun Zuzenean jaialdiak Urdanibia plaza musikaz beteko du irailaren 28an zehar. Jaialdi honek musika, kultura eta jardunaldi ugari uztartuko ditu, kartel-buruak zein bertako taldeak oholtza gainera igoko dituelarik. Irun Zuzenean jaialdia aurretik Irunen egin ...


1995EKO MARTXOAREN 22KO (ASTEAZKENA) 16:30\nOptika lehenengo aldiz ireki genuen ilusioz beterik, beldurrez, diru asko inbertituta (kontsultarako, tailerrerako eta betaurreko politak eskaintzeko), baina ziur egonez optika zerbitzu desberdina eskainiko genuela.\nOptikan Diplomaduna Madrileko Unibertsitate Konplutensearen bidez, 1989-1992.\nOptikan eta Optometrian Diplomaduna Granadako Unibertsitatearen bidez, 1993.\nMaster Unibertsitarioa Optometria Aurreratuan eta Ikusmenaren Zientzietan Valentziako Unibertsitatearen bidez, 1999-2000.\nAditu Unibertsitarioa Optometria Pre eta Postkirurgikoan Valladolideko Unibertsitatearen bidez, (IOBA) 2001.\nOptikan eta Optometrian gradua Valladolideko Unibertsitatearen bidez, 2014-2015.\nElkargoaren Balidazio Periodiko Optometrikoa. Gizartearen aurrean garantizatzen du Optiko-Optometrista moduan bere ezagutzak etengabe eguneratuak dituela eta betetzen dituela praktika profesionalerako goi mailako prestakuntzarako baldintza egokiak). 2018-2023.\nHasiera diskretua izan zen, iragarri gabea, ospakizunik gabea, kanaperik eta xanpainik gabea.\nOrdu pare bat pasatu zen eta ez zen inor sartu. 18:45ean adin ertaineko emakume bat sartu zen, betaurrekoak puskatuak zituen. Plaketa eramangarri bat puskatua zuen. Esan nion ordu erdi batean konponduko niola arazoa.\nEmakumea joan zen. Tailerrean sartu nintzen ziztu bizian eta lanean hasi nintzen. Betaurreko osoa desmuntatu nuen. Eta soldadura egin behar nuenean konturatu nintzen oinarrizko bi gauza falta zitzaizkidala, zilarrezko barra eta plaketa eramangarria. Izutu egin nintzen konturatu nintzenean ezin izango nuela hartutako konpromisoa bete.\nMinutu batzuk pasatuta garraiolari bat sartu zen hornitzaile baten paketearekin. Ireki nuen eta beste gauza batzuen artean behar nuen zilarrezko barra zegoen. Nire betaurrekoa hartu nuen azkar, desmuntatu nuen, plaketa eramangarria kendu nion eta bezeroaren betaurrekoari soldatu nion. Lortu nuen lehenengo egun hartako lehenengoa eta bakarra zen konpromisoa betetzea. Arnasa hartu nuen lasai. Jakin nuen gauzak ondo joango zitzaizkigula.\n“Mirestekoa da zer profesionaltasun, dedikazio eta sinpatiaz lan egiten duzuen. Horregatik uste dut zorionekoa naizela eta eskerrak ematen dizkizuet nigan konfiantza duzuelako talde eder honen partaide izateko.”\n“Oparia da lan egin ahal izatea gaitasun berezi hori duen jendearekin, beste batzuek nire lana besterik ikusiko ez luketen gainetik dohaina apreziatzeko gaitasuna eta zintzotasuna duten pertsonekin.\nZorte handia dut eta nigandik onena eskaini nahi dut egunero, horrela Eukeni Optika taldeko kidea izateko eskubidea neureganatzeko.”\nZer izan zen niretzat Optika? Zerbait erabat berria, ezezaguna, nahiz eta merkatari baten alaba nintzen, hau beste mundu bat zen. Profesionaltasuna eta dedikazioa nabariak ziren. Optika ezagutu nuenetik, beti ikusi dut hobetzeko, berritzeko, ate berriak irekitzeko gogoa, perezari edo errutinari tarterik utzi gabe. Ez da bizimodu hutsa, bizitza sentitzeko modua da.\nEta gaur egun? Dena oso azkar doa, asko aldatu da. Gustatzen zait inguratzen nauten ilusioa eta dinamismoa. Orain modak guztia bustitzen du, baina guztiaren gainetik garrantzitsuena kanpotik ikusten ez dena da, gure optikaren bihotza da.\nEta bihar? Nahiko nuke ez desagertzea atsegina emateko, aholkatzeko eta asetzeko sentimendu hau, betiere zintzotasunez, hainbeste alderdi dituen profesio honetan, nahiko nuke ez desagertzea ia guztia posible izatea ekartzen duen grina hau.


Bulnerabilitatea (kalteberatasuna) – Gizapedia\nGizarte bulnerabilitatea, kalteberatasuna edo urrakortasuna pertsonek eta gizataldeek arrisku edo mehatxu posible edo balizko bati aurre egiteko duten ezintasun edo zailtasuna da, haien ongizatea kolokan jartzen duena. Bulnerableak diren pertsonek eta gizataldeek bazterketa edo esklusio soziala pairatzen dute askotan, eta horrexek egiten ditu bulnerable: sare sozial batean txertaturik ez daudenez eta erakunde publikoetatik jasotzen duten babesa mugatua denez, arrisku egoera batean jausten badira, horren ondorio kaltegarri guztiak pairatzen dituzte, haien bazterketa handituz eta pertsona horiek egoera kritiko batera bultzatuz. Bulnerabilitatea egoera ekonomiko larriekin, familia desegituratuekin, gaixotasunekin eta adikzioekin loturik agertzen da maiz. Bulnerabilitatearen aurkako kontzeptua erresilientzia da, pertsonek arrisku eta egoera kritikoetatik onik ateratzeko ahalmena adierazten duena.\nBeste hizkuntzetan: gaztelaniaz, vulnerabilidad social.


Bisita Matxitxakoko itsasargira - Turismo irisgarria\nEz dago baloraziorik Bisita Matxitxakoko itsasargirarentza\nMatxitxako lurmuturra, Bermeo (Bizkaia) Bisita Matxitxakoko itsasargiraren webgunera joan\nAutoz heldu daiteke itsasargira bertara eta handik ateratzen diren ibilbideak oso irisgarriak dira mugikortasun mugatuko pertsonentzat. Itsasargira doan errepidearen hasieran aparkatzeko aukera dago. Bertatik, gurpil-aulkian ibil daiteke, zorua asfaltozkoa delako. Errepidea 30 km/h-ko abiadura-mugarekin araututa dago eta lehentasuna oinezkoen ibilerak dauka. Horrek bertatik ibiltzea errazten die mugikortasun mugatuko pertsonei. Malda txikia baina luzea da, eta itsasargiaren bueltan nekatu samarra izan daiteke motorrik gabeko aulkietan dabiltzanentzat.\nKantauriko bista zoragarriak, Gaztelugatxeko Doniene, Bermeo, Bakio.\nEz dago egokitutako komunik.\nMatxitxakoko lurmuturrean bi itsasargi daude: erabiltzen ez den zaharra eta gaur egun martxan dagoen modernoa.\nBertara heltzeko, BI 3101 errepidea hartuko dugu Bermeotik, Arene auzotik abiatuta eta gas-plantaren parean, eskumara, autoa aparkatuta utziko dugu, bidezidor batetik sartu eta itsasargira jaitsi. Bide horretan sartzeko, malda handiko aldapa bat igo behar da itzuleran.\nMatxitxako lurmuturra, Bermeo (Bizkaia)\nAparkalekutik Matxitxakoko itsasargira\nBide-zatia Arene auzoan hasten da. Zorua asfaltozkoa da oso-osorik, arkitekturazko oztopo bako galtzada zabalarekin, beheranzko aldapa izan ezik, ibiltariarentzat luzeegia izan daitekeelako; motor bako aulkietan dabiltzanei dagokienez, hirugarren baten laguntza jasotzea komeni da; eta motordun aulkietan dabiltzanek, berriz, ez dute sartzeko arazorik izango.\nItsasoari begira dagoen pasealeku honen ia ibilbide osoa gerizpean dago. Autoak ibili badabiltza baina, orokorrean, astiro doaz, abiadura mugatuta dagoelako.\nAparkalekuak ez daude markatuta zoladuran. Itzultzeko goranzko aldapa igo behar ez izateko, autoa Itsasargitik hurbilago uzteko aukera dago, hain zuzen bazterbideko aparkalekuetan, betiere etxalde jabedunetara sartzea eragotzi edo oztopatu barik.\n2,5 40 minutu\nItsasargiko aparkalekutik 2 metro.


HABE IKASBIL: Martxoaren 8a, Emakumeen Nazioarteko Eguna\nMartxoaren 8a Emakumeen Eguna da, baina ez da ospakizunaren hasieratik horrela izan. Ia 150 urte dituen istorio baten bidez, gaur egun egiten diren emakumearen egunera helduko gara.\n1857. urtean, New Yorken, emakume batzuk matxinatu egin ziren ehungintza lantegi batean, emakumeen eta gizonen artean berdintasuna nahi zutelako. Azkenean, fabrika hori erre eta bertan zeuden emakumeak hil egin zituzten. Hala, 1908. urteko maiatzaren 3an, Chicagoko alkandora lantegi batean, emakume sozialistek ospakizun bat egin zuten Women's Day izenez ezaguna, New Yorkeko lantegi hartan gertatutakoa kontuan izanik. 1909-1910. urteetan, greba luze bat antolatu zuten, emakumeak protagonistak izanik.\nEuropako zati handi batean, lehenengo Emakumearen Nazioarteko Eguna 1911, ospatu zen, baina gaur egun egiten dugun baino hamaika egun geroago, martxoaren 19an. Martxoaren 8koa erabat sendotzeko, 1914a arte itxaron behar izan zen. Hala ere, egun hori boto eskubidea lortzeko ezarri zuten, eta ez, urte luzeetan uste izan dugun moduan, lantegietako grebak zirela eta.\nEgun horrek hainbat gorabehera izan zituen, eta Estatu espainiarrean 1977. urtean berreskuratu zen Emakume Langilearen Nazioarteko Eguna, Franco hil ondoren.


Soldadu bat preso hartzea egotzi dio Israelgo armadak Hamasi, eta amaitutzat eman du berez 72 ordu iraun behar zuen su-eten humanitarioa.\nAbbasek gaur ordezkaritza bat igorriko du Kairora\nBeit Hanungo herritarrak (Gaza), suntsitutako etxeen artean. MOHAMMED SABER / EFE\nHegi babesgarria operazioaren 25. eguna. Gazatik etenik gabe heltzen diren irudiak gorabehera, soldadu baten inguruan bildu da nazioarteko arreta politiko eta mediatiko gehiena. Israelgo indar armatuek jakinarazi dute Hadar Goldin 23 urteko militarra desagertu dela Hamasen aurkako operazio batean, eta alderdi palestinarrari egotzi dio hura atxiki eta tuneletatik barrena gatibu eramatea. Benjamin Netanyahuren kabineteak larrialdiko bilerara deitu zuen atzo arratsean: edizio hau ixteko orduan, ministroak bilduta zeuden oraindik.\nGoldin ustez preso hartu zuten eraso berean beste bi soldadu israeldar ere hil ziren. Tel Avivek gertakari horri egotzi dio bezperan adostutako su-etena hautsi izanaren errua: Israelgo armadak emandako bertsioaren arabera, ekintzaile palestinar batek bere burua leherrarazi zuen Rafah ekialdeko kontrol postu batetik gertu —Gaza hegoaldean—, eta haren atzetik beste hainbat militante agertu ziren mugako tuneletatik. Israelek artilleriarekin «erantzun» zuela azaldu du armadak; ondorengo orduetan gutxienez 70 lagun hil zituzten tankeek, eta 200 inguru zauritu.\nHamasek «gertakarien kronologia hankaz gora» jartzea leporatu dio Israeli. Osama Hamdan alderdiko kargudunak prentsari azaldu dio armada izan zela eraso egiten lehena, su-etena oraindik indarrean zela: «Azken hogei egunotan ez da soldadurik egon Rafah inguruan, baina su-etenera deitu bezain laster igorri zituen Israelek bere tropak hara. Erresistentziak autodefentsa eskubidea baliatuz erantzun zuen». Soldadu haietako bat preso hartu zutela, ordea, ukatu egin du alderdiak: «Israel ustezko bahiketa erabiltzen ari da Gazaren aurka egiten ari den krimenak zuritzeko».\nHegi babesgarria hasi zenetik, armadak 1.500 palestinar baino gehiago hil ditu, eta 8.000 baino gehiago zauritu. Gehienak zibilak dira, eta giza laguntzarako erakundeek egoeraren larritasunaz ohartarazi dute: ehunka mila lagunek galdu dute etxea, eta errefuxiatuentzako babesleku izan ohi diren azpiegiturak ere —nazioarteko agentzien ikastetxeak edo ospitaleak, adibidez— ez daude bonbardaketetatik salbu. Argindarra eta elikagaiak ez ezik, ura eta sendagaiak falta dira, eta zenbait lekutan izurriteak zabal daitezkeela ohartarazi dute.\nErasoaldiak jada gainditu du, kopurutan eta iraupenean, 2008ko Berun urtua operazioa. PAN Palestinako Aginte Nazionalak ordezkaritza bat igorriko du gaur Kairora, Mahmud Abbas presidenteak aginduta. Maan berri agentziaren arabera, Palestinako hiru alderdi nagusietako —Al-Fatah, Hamas eta Jihad Islamikoko— hamabi kidek osatzen dute taldea. Egiptoko Gobernuak Israeli ere eskaini dio bertan negoziatzeko aukera.\nIraupen txikiko su-etena\nAtzo 50 gunetik gora bonbardatu zituen Israelgo armadak Gazan, eta gutxienez 120 lagun hil zituen egun bakarrean. Arrastorik ere ez zen geratzen bezperan adostutako su-eten humanitariotik: goizean sartu zen indarrean —Israelek gauean hamasei palestinar hil ondotik—, eta berez 72 ordu irautekoa zen, baina pare bat ordu igarotzerako hautsita zegoen ostera. Eguerdian, Nazio Batuen mandatari bereziarekin bildu zen Okupatutako Lurralde Palestinarretako Ekintzen Israelgo Koordinakundeko arduraduna, eta armadak erasotzen jarraituko zuela jakinarazi zion: «Hamasek su-eten humanitarioa hautsi du, eta hura baliatzea eragotzi die Gazako herritarrei».\nAEBek ere babestu dute Israelen bertsioa. «Hamaseko ekintzaileek su-etenaren aitzakia baliatu dute soldadu israeldarrei eraso egiteko eta haietako bat bahitzeko», adierazi du Josh Earnest-ek, Etxe Zuriko bozeramaileak. AEBetako Senatuak urgentziazko lege proposamen bat bozkatu zuen atzo arratsean, eta aho batez onartu zuen Israeli misilen defentsarako 225 milioi dolarreko laguntza ematea (170 milioi euro inguru). Barack Obama presidenteak, berriz, Goldin «baldintzarik gabe» askatzeko eskatu du: «Ahalegin handia egin dugu bi aldeak elkartzeko, baina ezinezkoa da su-etena adostea Israel ez bada fio Hamasen hitzarekin».\nEuropako Batasunak bi aldeei eskatu die erasoak gelditzeko, eta Amnesty Internationalek laguntza eskatu die Ekialde Hurbileko zein nazioarteko gobernu eta justizia erakunde nagusiei, Palestinako gatazkako gerra krimenak ikertzeko.\nZisjordanian ere, hildakoak\nGazako herritarrekiko elkartasuna adierazteko, amorruaren eguna egin zuten atzo Zisjordanian. Israelek erasoaldia hasi zuenetik, etengabe egin dituzte protestak hiri nagusietan, eta sarri sortu dira istiluak manifestarien eta indar armatuen artean. Atzo, manifestazio jendetsuak egin zituzten Bethleem, Ramallah eta Nablusen. Armada tiroka oldartu zitzaien, eta gutxienez bi palestinar hil zituen. Bestela ere aski gatazkatsua izan ohi den Hebronen 50.000 lagun inguru elkartu ziren. Soldaduak protesta itotzen ahalegindu ziren, eta, Maan berri agentziaren arabera, 90 pertsona baino gehiago heldu ziren hiriko ospitalera balaz zaurituta, haietako hiru egoera kritikoan.


Bainuetxeetako egonaldien 2017ko programan izena emateko epea ireki du IMSERSOk — Berbia\nBainuetxeetako egonaldien 2017ko programan izena emateko epea ireki du IMSERSOk\nGizarte Segurantzako pentsionistei edota 55 urtez gorako alargunei zuzenduta dago eskaintza\nIMSERSOren termalismo programan parte hartu nahi duten herritarrek, eskaerak aurkeztu ditzakete jada. Informazioa eta eskaera orriak www.imserso.es atarian eskuratu daitezke eta zalantzaren bat izanez gero, honako telefonora deituta: 901 109 899. Eskaera orriak beteta berriz, Madrilera, Imsersora bertara bidali behar dira ohiko posta zerbitzuaz edota elektronikoki.\nBainuetxeetako egonaldia egin nahi den garaiaren arabera, eskaerak egiteko bi epe bereizten dira: otsailetik abuztura bitartean joateko asmoa duten lagunek, izena, urtarrilaren 13a baino lehen eman behar dute; irailetik abendura joan ahal izateko berriz, maiatzaren 12a baino lehen.\nBainuetxeetara joateko programa hau, jubilatu edo ezgaitasunen bat tarteko pentsionista direnei zuzenduta dago. Alargunen kasuan 55 urte beteta izatea da bainuetxe programan parte hartu ahal izateko jarri den baldintza. Eskatzaileen bikoteek ere parte hartu dezakete, kasu honetan ez da baldintza berezirik bete behar.\nBainuetxe programa, otsailetik abendura luzatuko da, esan bezala. Interesatuek, estatuko 106 bainuetxeetako bat aukeratzeko bidea dute, hurbilenak, Zestoakoa eta Bizkaiko Areatza eta Karrantzakoa dira. Lekuan lekuko egonaldiek prezio ezberdina dute, garaiaren arabera eta egun kopuruaren arabera ere bai, egonaldia, 10 edo 12 egunekoa izan baitaiteke. Egonaldi merkeenak, 231,40 eurokoak dira eta garestienak 471.80 eurokoak. Prezioan, pentsio osoko egonaldia, bainuetxeko medikuek egindako azterketa eta hauek finkatutako terma tratamendua sartzen dira. Balneariorako bidaia berriz, eskatzaileak bere kontura egin behar du. Bainuetxeetako egonaldien programa honetan izena emateko, norberaren osasun egoeraren berri ematen duen zinpeko agiria aurkeztu behar da.


«Gazteak Mugitzen dira!» lehiaketa - Berriak - Gazteria\n«Gazteak Mugitzen dira!» lehiaketa\nHelburua da 14 eta 25 urte bitarteko MUGI txartelaren erabiltzaileak sare sozialetako ikus-entzunezko lehiaketa baten bidez mobilizatzea. Mugikortasunaren Europako Astearen barruan hasi zen lehiaketa eta urriaren 8an amaituko da.\nGipuzkoako Foru Aldundiko Mugikortasuneko eta Lurralde Antolaketako Departamentuak «Gazteak mugitzen dira!» kanpaina aurkeztu zuen irailaren 23an. Ekimena Mugikortasunaren Europako Astearen esparruan antolatu da, Gipuzkoako Garraioaren Lurralde Agintaritzarekin eta Mondragon Unibertsitatearekin batera.\nIrailaren 22an martxan jarri eta urriaren 8ra arte iraungo duen ikus-entzunezko lehiaketa 14 eta 25 urte bitarteko MUGI txartelaren erabiltzaileentzat da; eta gazteek mugikortasun iraunkorrari buruz duten ikuspegia jasoko du sare sozialetan partekatutako argazki eta bideoen bidez, #BiziMugi #GazteTxartela traola erabiliz.\nEkimena amaitzeko, MUGI txartelean 20 euroko 75 karga zozkatuko dira parte-hartzaileen artean. Argazki onenaren eta bideorik onenaren saria, bestalde, bizikleta elektriko bat izango da.\nRafaela Romero Mugikortasuneko eta Lurralde Antolaketako diputatuak azaldu zuenez, urriaren 15ean irabazleen izenak emango dira ezagutzera eta, une horretatik aurrera, Mondragon Unibertsitateko Ikus-entzunezko Komunikazioko graduko ikasleek proiektu bat egingo dute lehiaketan jasotako bideo eta argazkietan oinarrituta.\nEkintza horren helburua bikoitza da: "batetik, mugikortasun jasangarriaren inguruan gazteen konplizitatea lortu nahi da, eta bestetik, haiek izan daitezela garraio publikoa, bizikletaren erabilera eta oinezkoentzako bideak ikuspegi baliotsutik sustatzen lagunduko dutenak".


Ekoizpen artistikoaren eta artearen teorien begirada feminista, Azkuna Zentroan - Nontzeberri\nHasiera/ARTEA/Ekoizpen artistikoaren eta artearen teorien begirada feminista, Azkuna Zentroan\nEkoizpen artistikoaren eta artearen teorien begirada feminista, Azkuna Zentroan\nIkuspegi feministak ekoizpen artistikoetan eta artearen teorietan hitzaldi eta ikastaroen VII. edizioa egingo da gaurtik ostiralera bitartean, Azkuna Zentroan. Bertan, hiru egunetan zehar, Lourdes Méndez Artearen Antropologiako katedradunak eta Xabier Arakistain arte komisarioak koordinatuta, hainbat herrialde, diziplina eta belaunaldi ezberdinetako hizlariak bilduko dira.\nAntolatzaileek argitu dutenez, irakaskuntzako maila guztietan “bortxaz ezartzen dira androzentrikoki, etnozentrikoki eta arraza aldetik lerratuak diren arteari buruzko kontakizunak, eta ikuspegi feministek hori argi salatzen dute”. Horregatik, XX.mendetik gaur egunera egiten eta sortzen ari den jakintza feminista “deserosoa” dela gaineratu dute: “jakintza kritiko guztiak bezala, XX. mende erdialdetik eraikitzen ari den jakintza feminista deserosoa da, ekoizpen artistikoko arloaren mistifikazioa salatzen duelako”.\nHala, hitzaldiak emango dituzten aurtengo edizioko gonbidatuak izango dira: Valie Export artista austriarra, arte feministan aitzindaria; Plataforma A, Euskal talde feminista; Alicia Puleo Filosofa feminista, Valladolideko Unibertsitateko irakaslea; Alice Mahon, Arte historialaria eta komisarioa (Cambridgeko Unibertsitatea); Lorena Fuster, Filosofa feminista., (Bartzelonako Unibertsitatea); Sonia Boyce Londreseko Arteen Unibertsitateko irakaslea eta artista; Frances Morris, Londreseko Tate Modern-eko Zuzendaria, eta Esther Ferrer, performance art-ean oinarritutako Diziplinarteko artista.\nDoako sarrera dute hitzaldiek, baina bertan parte hartzeko izena eman behar da. Horretarako eta programazio osoaren informazioa eskuratzeko, jo ezazue Azkuna Zentroko webgunera.\nBizkaiko Bertsolari Txapelketa Gernikan abiatuko da urriaren 6an\nEmakumeak musikaren industrian duen egoera aztertuko dute “MUSIK/FEM” jardunaldietan


Potentzia handiaren beste alderdia: Txinako kutsaduraren irudiak — Gaztezulo\nPotentzia handiaren beste alderdia: Txinako kutsaduraren irudiak\nPotentzia handiaren beste alderdia: Txinako kutsaduraren irudiak Potentzia industrial eta ekonomiko garrantzitsuena izateko bidean dago Txina azken urte hauetan. Alabaina, ingurumenari garesti ateratzen ari zaio hori, baita herrialdeko milioika biztanleri ere, euren osasunarekin ordainduko baitute. https://www.gaztezulo.eus/albisteak/potentzia-handiaren-beste-alderdia-txinako-kutsaduraren-irudiak https://www.gaztezulo.eus/albisteak/potentzia-handiaren-beste-alderdia-txinako-kutsaduraren-irudiak/@@download/image/multimedia.miniatura.9628b997036dcf7e.32303039313032306c756775616e6732365f6d696e6961747572612e6a7067.jpg\nPotentzia industrial eta ekonomiko garrantzitsuena izateko bidean dago Txina azken urte hauetan. Alabaina, ingurumenari garesti ateratzen ari zaio hori, baita herrialdeko milioika biztanleri ere, euren osasunarekin ordainduko baitute.\nTxinaren garapen eta hazkuntza ekonomikoa miresgarria bada ere, ingurumenaen ikuspuntutik begiratuta lazgarria da. Hazkuntza ekonomiko bikain baten atzean zigortutako biztanleria dago, osasun eta lan baldintza txarrekin, eta ingurumenari ez zaio kasu zipitzik egiten.\nHau da Txinaren beste aurpegia. Lehen zeruak zirenak orain kez betetako sabaiak dira. Arnasketa gaixotasun masiboak, minbizi ugariak, laztutako aurpegiak... Lu Guang argazkilariak hauek guztiak bildu ditu bere lanean. Argazkilari izan aurretik hainbat fabriketan lanean aritu zen. Bere inguruko bizitza erregistratzen hasi zen 1980ko Txina hartan, garapen industriala bete-betean zegoenean. Denborarekin, Txinak bizi duen errealitate paradoxikoaren dokumentalgile ezagunenetakoa bilakatu da. Hona hemen bere argazki batzuk:\n1. Altzairu euria etengabe erortzen da Fan Jai Zhuang herrian, Henan probintzian. Herri hau altzairuaren munduko industria zentro handienetakoaren ondoan dago.\n2. Henango altzairu minak euren hondakin guztia Anyang ibaian jaurtitzen.\n3. Oihal batekin babesten du aurpegia emakume honek, ez erlijio kontuengatik, baizik eta tximinia industrialek Shizuishan distrituan jaurtitzen duten kutsadura guztitik babesteko.\n4. En Maanshan, Anhui probintziaren barruan, ehunaka plastiko eta altzairu prozesadorek euren hondakinak Yangtze ibaira jaurtitzen dituzte okaztagarriak diren paisaiak sortuz.\n5.Paisaia apokaliptikoak jada idor dagoen Yangtze ibaiaren inguruetan.\n6. Sepia filtroa duen argazki bat badirudi ere, tonu hori Hebei-ko atmosferan dauden partikula kutsakorren kontzentrazioek sortzen dute. Altzairu eta burdinatik sortutako partikulak dira.\n7. Mad Max pelikulako eszena bat dirudi Hanchen hiriak.\n8. Hibai horiaren ondoan azaltzen da adineko bat. Bertan hamarkadak bizi izan bada ere, oraindik ezin du jasan ibaiak jaurtitzen duen usaina.\n9. Shanxi probintzian, urtero urritasunekin milaka haur jaiotzen dira.


Naruto borroka jokoak - play free joko - joko on\nNaruto borroka jokoak\nanime eta manga produktu osagarriak, Naruto Fighting free online jokoak barne asko sortu. Orain heroi dezakezu chat mundu birtualean, eta aukeratutako gaiaren jolasteko. Mutil gazte hau ausart eta ez beldurrik hitz egiteko gurpil gizateriaren etsai aurka. Baina zure aurpegia laguntza behar zuen. Bazkide gisa, Villains planak edozein erraz dezakezu aurre egiteko, oztopoak gainditzeko, lasterketa irabazi eta sparring partidetan. Neskak ere harremanetan jartzeko heroi ospetsu batekin, Fancy arropa berria gogoratuz aurkeztu armairu gai izango.\nOnena Naruto borroka jokoak\nKung Fu Quest: The Jade Dorrea Survival!\nNaruto Karao v1\nKomiki Stars 3 Fighting. 2\nV3.4 Stars Komiki Fighting\nEzpatak on Fighting\nAlive 2 Aipatutako\nNaruto luffy borroka\nEz hilgarria bataila\nPieza VS Naruto CR Zoro\nDragonball: Goku - borroka bortitza\nMila urterako Death Of\nLixiba Great Fight\nNaruto kanpamentu militar batean\nLixiba vs Naruto\nNaruto Kunai Ihes\nSuper Chicken bataila Penguin Horde du\nUltraman erasotzaile 2\nBunny hau hiltzen berriro\nNaruto boxeo jokoa\nPieza GALLANT borrokalaria\nBasics bataila Naruto\nNaruto basoan abenturak\nNaruto Gerra 1.1\nGames Naruto Fighting kategoriaren arabera:\nAzken Naruto borroka jokoak\nNaruto Cartoon Heroiak Liga\nAnime Jam Wing Fighting\nNinja - labana bat\nNaruto: Sasuke Against\nPlay Naruto borroka jokoak online gure web orrian eta egingo ninja gazte bat ustiatzen are gehiago ikasiko duzu\nGames Naruto japoniar komikiak Fighting\nEman mutilek arrazoi bat, eta berehala antolatu dute gatazka, baina lan interesgarria eskaini zien, berehala adiskidetu egiten dute haiekin gogoz aurre elkarrekin. Dibertigarria izan dezakezu, aldi berean, bisitatzen atalean guduan, eta horrek partida dauka borroka Naruto, oinarritutako Japoniako komiki liburu eta telesailak parte hartuz. Aldizkariak eta serie atera zen hainbeste eguneroko Urte osoan azterketa nahikoa dela. Eta horiek txandakatuko duzu ordenagailu jokoak, fun tarte batez bada birritan. Oraindik Japoniako artea fan bat bada, Naruto borroka jokoak online zure fun bilduma aisialdirako gain atsegina izango da.\nNor da Naruto?\nBeti plazer bat adin bereko bizitza jarraitu ahal izateko, baina delako Naruto Uzumaki – Nerabea. Asian odolez gizon gazte gisa, bere ile itxura bitxi – ile horia, bederatzi "azeria" isatsak banatuta. Bere helburua, gainera mutilak bere adina & ndash desioak arruntak erori; Ametsak herriko buru bilakatu zen. Gisa rol hori bakarrik gehien ausarta eta indartsua doa, amets hori egia bihurtu, mutila nonahi arteak trenak. Irmotasuna izugarria, konpromisoa hartu zuen, kemena, skill, zuzentasuna dakar eta adimena zorrozten. Jakina, heroi positiboak, gaizkia alderdi guztiei nazka nor da. Eta non dago heroi bat da, eta zalantzarik gabe, ez anti-heroi bat da. Naruto borroka jokoak ez dute ahaztuta gai askori, besteak beste borrokaldi Naruto Zazuboy. He zikina bat eraikitzen ari da gure laguna, eta zuk nahastu nahian. Da gain, beste pertsonaiak bilduko duzu:\nNaruto ez galdu euren trebetasunak hobetzeko aukera bat da, baina, Naruto borroka jokoak delako ere jolasteko eta besteen istorioak jendearekin izan. Gure gloriosa borrokalaria erraz haitzuloan sartu jaisten, beldurrik gabe betetzen ditu atzerritarrei eraso hainbat superheroi islatzen du, azkar kalean Thugs erantzuteko. Ziur eta proba berriak, gainditzeko basamortu eta ilun ziegak jasan prest da. Forma mantenduko, adreilu hautsi zuen, ukabilak eta laban batekin borrokan.\nzenbait gudu interesgarri Naruto borroka jokoak aurkezten non izan ez mugimenduaren trebetasuna bakarrik, baina, halaber, logika, begirada zorrotz duzu. Geroztik Naruto munduan magia ere hor dago, neurri batzuk, aldiz, zuzena bere emaitzak. Behin Zazub eman du aurkari bihurrikeriak bere irudia klonatu. Orain plural formularioa pertsonaia nagusia izan dugu, eta hau aurkitu behar dugu. Berdin-aurpegiak zure aurrean keinuka, mugitu History, eta ikusmena galtzen benetako Naruto ez zuen aurkituko dago. Beste batean Zazuba Naruto eszenaratzen skirmish gozokiak, bota ahalegin bat, erronda posizio egonkor bat behar duzu.\n, joko bakoitzaren norabidea definitzen duten bere ñabardura liluragarriak ere\nPartida bi da.\njostailuak batzuetan dena mugatzen espazio batean garatzen da, eta buruz buru, garaipena bakarrik garrantzitsua da. Beste batzuetan kokapenak bidez egingo duzu ibiltzea Maila bidez saltoka eta pasarte zailak gainditzeko, saltoka, eskalada, eta makurtuta arabera. Edozein txanda mehatxu horrek aurre egin behar dugu ezin itxaron.\njokoa interesa eta logika eragin. Osatu puzzlea eta ikusi elkarrekin heroien konpainia ospetsu aurrera zuzendu dira. Eta neskak gustatzen janzteko komunikazioa, ile horia martzialetan jantzi, ohiko Japoniako soineko edo Europako moderno bat & ndash mutiko polit bat gogoratuz; Jeans, kamisetak, txanoak eta osagarriak.


Ikusmina sortu du elurrezko superilargiak - Azpeitia - uztarria.eus\nUztarria.eus 2019-02-20 16:28\nElurrezko superilargi deitu dutenak argitu du bart zerua. Hain zuzen ere, izen hori jarri diote Ipar Amerikako hainbat herri indigenak tradizioz elurrezko deitzen ziotelako urteko bigarren ilargi beteari. Urtarrilean ere izan zen beste superilargi bat, eta martxoan ere izango da halakorik, baina atzokoa berezia izan zen; izan ere, 2026. urtera arte ez da haren tamainako superilargirik izango. Lurretik 356.649 kilometrora hurbildu zen bart ilargia; datozen zazpi urteetan ez da hain distantzia laburrera izango.\nIrudi ikusgarriak utzi ditu gauean ilargiak, eta Azpeitian ere ikusmina sortu zuen herritarren artean. Batek baino gehiagok atera zituen gauean argazkiak, eta horietako bat da irudikoa. Alex Berasategi argazkilariak atera zuen, etxetik.


Vickie Bikingoa eta Jainkoen Altxorra, Zinema Euskarazen eskutik\n2011an Jaurlaritzak gidatutako programak estreinatzen duen zortzigarren filma da.\nEusko Jaurlaritzako Kultura Sailak gidatzen duen Zinema Euskaraz programak Vickie Bikingoa eta Jainkoen Altxorra filma estreinatuko du ostiralean. Egitasmo honek herritarrei zinema euskaraz eskaintzeko helburua du.\nBilboko Multis, Errenteriako Niessen, Gasteizko Florida eta Durangoko Zugaza zinema aretoetan erakutsiko dute filma. Azken honekin gainera Zinema Euskarazek Durangoko Disko eta Liburu Azokarekin bat egingo du.\nEstreinaldi berri hau Jaurlaritzak 2011an egiten duen zortzigarrena da. Horrekin batera Elkar dendetan erosi daitezkeen euskarazko sei filmeen DVDak eta EITB eta Kulturkliken streaming bidez ikusi daitezkeen 30 film bideratu ditu programa honek.\nBalore zinematografikoez gain, euskararen erabilera bultzatzen dituzten kultur komunikaziorako ibilgailua eta aisialdian eta entretenimenduan euskararen erabilera normalizatua bilatzen du Zine Euskaraz ekimenak. Horretarako Eusko Jaurlaritzaren programak bost bide jorratzen ditu: areto komertzialetako estreinaldiak, DVDen merkaturatzea, aipatutako webguneetako streaming emanaldiak, herrietako aretoetako emanaldiak eta ikastetxeekin egindako lana.\nInformazio gehiago:Eitb: Vickie Bikingoa eta Jainkoen Altxorra, Zinema Euskarazen eskutik


Eztabaida:Alderdi Laborista (Norvegia) - Wikipedia, entziklopedia askea.\nEztabaida:Alderdi Laborista (Norvegia)\nLangiletiarra[aldatu iturburu kodea]\n@Kamiruaga: Elhuyarrek, Euskaltzaindiaren hiztegiak zein Euskaltermek "Laborismo" hitza erabiltzen dute. Berriaren Estilo Liburuan ere laborismo erabiltzen da. Langiletiarra kontzeptua ez da ia inon agertzen. Zergatik aldaketa? -Theklan (eztabaida) 15:09, 27 martxoa 2021 (CET)\nLangiletiar Euskaltzaindiaren Hiztegian agertzen da, eta egokiago iritzi diot honako arrazoi hauengatik:\nLaborista eta, are gehiago, laborismo –espainieraz gain, ez dago ia hizkuntzarik laborismoa ideologia-joera gisa bereizten duenik– adigaiak latinetiko hizkuntzetan baino ez dira agertzen.\nJatorri latineko hizkuntzek portugalerak eta frantsesak, esaterako, alderdi hauek izendatzeko, lan esateko erabiltzen duten hitza erabiltzen dute errotzat: trabalhista edo travailliste.\nGermaniar hizkuntzek lan-alderdi edo langile-alderdi esaten diete alderdi laboristei (Labour Party, Arbeidarpartiet, Arbeitspartei...), bai eta eslaviar hizkuntzek, hizkuntza zeltikoek eta hebreerak ere.\nHalandaze, nazioartean hizkuntzek hainbat eratara jokatzen dutenez, eta euskarak alderdiok izendatzeko berezko hitza daukanez, egokia iruditu zitzaidan. Edozelan ere, askoz hedatuago dagoela-eta, laborista hobetsi nahi baduzu ez daukat eragozpenik.\n@Kamiruaga: Ez da nik hobesten dudan edo ez, baizik eta erabilerak hobesten duena.\n1 iz. Laborista.\n2 adj. Langileen aldekoa.\nHau da, Euskaltzaindiaren hiztegian "langiletiar" bilatzen badut, esaten dit Laborista bilatzeko.\nEta bilatzen badut laborismo:\nEuskaltermek laborismo dakar. Berriaren Estilo Liburuan langiletiar ez da agertzen, baina laborista bai. Elhuyar hiztegiak laborismo esaten du, eta langiletiar ez dator. Googlen "langiletiar" bilatuta, emaitza gehienak Euskaltzaindiaren Hiztegikoak edo zuk orain aldatu dituzun artikuluak. Ez dago ia emaitzari. -Theklan (eztabaida) 20:20, 28 martxoa 2021 (CEST)


You searched for Uxue Alberdi - Page 7 of 14 - Bertsolari\nKontrako eztarritik – Noiz kantatzen dugu kontrako eztarritik? Erantzunak galdera bezain zabalak izan daitezke, gaizki sentiarazten gaituzten faktoreak anitzak direlako, pertsonalak zein publikoak. Baina Uxue Alberdik bere azken idatzian argi utzi duen bezala, emakume askok tripa korapilduta bota izan behar dute bertsoa, emakume eta bertsolari izateak duen zama bizkar gainean eramanda. Zenbat alditan ez dugu\nJakin-ek bertsolaritzari buruzko monografiko bat kaleratu du\nJakin-ek bertsolaritzari buruzko monografiko bat kaleratu du – “Bertsolaritzaren inguruan egindako ikerketan sakontzen du Jakinen monografikoak Harkaitz Zubiri, Jone M. Hernández, Miren Amuriza, Andoni Egaña eta Maialen Lujanbiorekin”, adierazi du aldizkariak. Bertsoari neurria hartu nahi izan diote Jakinekoek, “bertso munduan azken urteetan aldaketa esanguratsu eta sakonak gertatzen ari direlako, eta bereziki bertsolaritza (ere) badelako euskal gizartea


Santa Ana eliza - Rosario Gómez [alhma] *\nEliza Santa Ana (Errioxa)\nSanta Ana eliza* Elizako kristau-eliza da, korua eta koroa dituen basilikako planoa, dorreetako dorre bat gehitzen duena.\nEderra fatxada nagusia Tenpluaren (goiko aldean) bi arte daude Errenazimendu garbiena harrizko leihoak eta eskuinera inskripzioak ditu erromatar karaktereekin. oinarri edo elizaren sarreran atzeko On, patio atea ondoan dago harri bat da, eta fatxada nagusian erdian ikusten Elizaren fatxada ederra.\nBeheko gorputzean: Half point arkua (atea) aingeruen buruak inguratuta zeuden hegoak ziren, behin polikromatuak. Aldeetan San Pedro eta San Pablo apostoluen irudiak aurkituko ditugu.\nBatez besteko gorputza: Gurutze molekularraren bidez banatzen da, Santa Ana, Ama Birjina eta Jesus Haurrak konposatutako multzo eskultoriko bat ikus daiteke. Kanpoan, S-formako fretsak ikusiko ditugu gorputz atzeko gorputzetan adierazitako ezaugarrien aingeru biluziak.\nAgian taldeko Hornacina inspiratu eskultorearen Antonio de Carraga gure zaindariaren eskultura jarri backstage aldare bikain batean carve.\nHiru faseetan eraiki zen:\n.- Lehen fasea urteetan egindakoa da 1546 eta 1567 the Sakristia, gaur antesacristía, meritu artistiko handiagoa egonaldietarako non geroago elizaren dorrea, dotoreak eta bikain chancel eta lau zutabe handi edo pilastra eta tenplu teilatua bi lehen ontziak erabaki zen bat ulertu zuen.\n21 urte igaro da Fundazioko Lizentziaren izapidetzea eta urteko lanak amaitzean 1567. Tenplua oraindik amaitu gabe omenez eta uztailean 19 egunean gurtzera irekita dago D. Juan Quiñones eta Guzmán San Gil Kabildoaren, Kontseiluaren, Justiziaren eta Villa kontrolaren aurrean. Herri osoa ekitaldi handi hartan bildu zen.\nOrduz geroztik, parrokiarrak kanpai-dorre apala erabiltzen zuen, eta urtea arte ez zen behin betiko ordezkatuko 1636 Obispoaren lizentzia jasotzen zen egungo Mudejar adreiluzko dorrea eraikitzeko. Urte batzuk geroago, tenpluaren azken herenaren eraikuntza etorriko zen.\n.- Bigarren fasea 1936 urtebetean hasten den Dorrearen eraikuntza eta barruko eraikuntza dagokio abesbatzak, Harlanduzko eraiki tenplu gainerako ez bezala (zizelkatutako) harlangaitz batera eraiki zen, hau saihesten makinak erabiltzea beharrezkoa da material hori eskuz landutako daitekeelako.\n.- Hirugarren fasea Tenpluaren azken herenaren eraikuntza da.\nOsoa zen harlanduzko harria eraiki zuten (harria moztutakoa), Koruko ontziaren barrualdea harrizko eta harlanduzko ohola baino ez da eta bigarren faseko eraikuntzari dagokio.\nKontuan izan *Nire jaioterria eliza preziatuak da (bertan nire bizitzako lehen hiru hilabeteetan bakarrik bizi ziren) da. Txosten hau parrokoaren Don Felix 2007 in baimendu eta nire gurasoak Gregorio Gomez eta Pura Muñoz, nor Santa Ana devotees handia izan ziren bedeinkatu eta irakatsi maite eta gure zaindariaren errespetua digu eskainia.\nAgustín Pando 1992en testuen bidez ateratako datuak, elizako fabrikako liburuen artean. Webaren konposizioa eta argazkiak Charo Gómez- nire interesik onenak erakartzen ditu ondare artistikoa zabaltzeko, geografia nazionalean ezkutatuta ez baitaudelako.


Martin Goihetxe, Urruñako alegiagilea | Eleka | KAZETA\n09 OCT. 2021 - 08:20h\nIRITZIA- Alegiak zaharrak izan dira euskaldunen artean. Martin Goihetxe apez urruñarrak, 1852an, La Fontaineren alegiak euskaraz plazaratu zituen.\n«Urruñan ---Hiribarrenek Urriñan dio--- ere bada merkatu tokia, ezbaitu nola plazak edertzen herria. Beharrik ez du hortik nahi irabazi, eta du bere landan aski biltzen hazi! Bihiz nagusi ahal da inguru guzian, lur onak ditu eta beti ongarrian; nagusi deitzen dituzte Senpere egurrez, Urruña arto bihiz eta Hazparne urrez. Urruñak badu haitza eta eskas harria, kisugai ala bideen antolagarria.\nJaunak ere baditu arras euskaldunak; iragan aiten premu ager ditezkenak; ikustekoak dire ohoren egiten, atzeko jendeari aisia ematen. Jende hoberena da hango populua, lumako ere badu seme bat hautua: Goihetxeren alegiek buru seinalatzen. Damurik ez direla perla hoiek preziatzen!Euskalduna ez balitz den bezen gibela, hetan den gatza luke bilduren bertzela.»\n«Bigarren Fablia: Ttirritta eta xinaurria. Ttirritta zagon kantari udak ziraueino beti. Zenean negua etorri bazukeien penxa zeri, lau hil luze pasatzeko eta deusik ez jateko. Ez xixari, ez marmotxa; etxea zedukan hutsa; soilaruan ez bihirik, bankan ere ez laborerik.\nFabletto hau zertarako? Ororer irakasterako? Adin gaztean dena alfer eta nagi. Zaharrean maiz dela gose eta egarri. Eta uzkur dagonak denean lanbide. Badukela ondoan zer jan gabe janbide. Finean gaizki dena ohitu gaztean, zaharrean bihoa zakua soinean.»


hasiera | 2013ko albisteak\nPema Tseden, elur zaharra\nAnimaliak dira Pema Tseden-en zinema hobekien sailkatzen dutenak. Bere azken filmean, Old Dog, hiriko mafiek irrikatzen zuten artzaintzako mastin zaharrari dedikatua, bere zinemagile karreran une fundazional bat dago: ardi bat artaldetik kanpo geratzen da, taldetik hesi batek bereizten duela; plano luze batean zehar alanbre-hesian zehar zulo bat bilatu nahian ibiltzen da bere artaldearekin itzultzeko. Galdutako ardia banandurik daukan hesian gora eta behera dabil etsita; bien bitartean, bere taldekideak horizontean urruntzen dira eta begi bistatik galtzen ditu. Minutuetako iraupena duen plano luzea, inolako Eten / Ekin gabe, non, errealitatea enigma-kutsu osoarekin sartzen den. Zuzendari tibetarrak honako hau azpimarratzen du: “nirea fikzioa da eta ez dokumentalak egitea”, baina bide okerretik doan ardiak bete-betean salatzen du: errealitateak atea jotzen duenean, mise en scène desagertu egiten da eta planoari errealitateak eskatzen duen arte eusten zaio. Fikzio faltsua, beraz.\nPoloniako Marcin Ryczek argazkilariaren irudi batek Punto de Vista Naziarteko bigarren Mintegia ilustratuko du\nPunto de Vista Nazioarteko bigarren Mintegiak jada bere kartela badu hurrengo ediziorako. 2007ko zinemaldian hasitako ohiturarekin jarraituz, argazkilari profesional baten irudia aukeratzearena edizio bakoitza ilustratzeko, oraingoan Marcin Ryczek-en argazkia aukeratu da, A Man Feeding Swans in the Snow. Argazkilariak, Polonian jaiotakoa, irudiaren eskubideak Punto de Vistari eman dizkio bere mintegiaren bigarren edizioaren irudi bihurtzeko. Mintegia Iruñan ospatuko da 2014ko otsailaren 19tik 22ra arte. Sharon Lockhart, Clemente Bernard, Matías Costa, Ellen Koi, Vicent Fournier, Aaron Huey eta Bill Brown izan dira orain arte beste edizioekin elkarlanean aritu direnak.\nDime quién era Sanchicorrota, Toulouseko Jaialdian saritutako filma, hainbat zinema-jaialditan barrena ibiliko da udazken honetan\nDime quién era Sanchicorrota, Jorge Tur-en filma eta Punto de Vista Jaialdiak X Films proiektuaren baitan ekoiztuak, bere ibilbideari jarraitzen dio zinema-jaialdietan. Transcinema Jaialdi perutarrean (Oroimena eta sentsibilitateak Saria), Alcances espainiarrean (Aipamen Berezia eta Film Luze Onenarentzako Uptofest Banaketa Saria) eta Toulouseko Cinespaña frantziarrean (film dokumental onenaren saria) lortutako sarien ondoren, filmak bere merkataritza-estreinaldia Cineteca Madrid-en izango du azaroaren 21etik aurrera; horretaz gain, laster, Sevilla, Lisboa, Coruña, Donostia, Bartzelona, Santiago eta Tübingen-en (Alemania) ere ikusi ahal izango da.\nBaimen osoa Punto de Vista Jaialdiari Cerbère-n\nPatrick Viret, Cerbère-Portbou-eko Rencontres Cinématographiques Topaldiko zuzendariak, non, duela hamarkada batetik hona Frantziako zinema dokumentaleko jaialdirik onenek parte hartzen duten, datozen edizioetarako Punto de Vista Jaialdia gehitzea erabaki du. Hitzordua beti urrian izaten da Frantziako mugan dagoen herriko Belvédère du Rayon Vert hotel historikoan. Topaketa horretan, jaialdi bakoitzak beren programetan eskainitako film labur eta luze bana aukeratzen ditu, Cerbère-Portbou-eko ikusleen aurrean aurten aurkeztu nahi dituen nabarmendutako bi obra. Ohikoen artean, Centro Pompidou-ko Cinéma du Réel, FID Marseille eta Argelès-sur-mer-eko Cinémaginaire ditugu eta CCCB-Bartzelonako L´Alternativa-k ere parte hartzen du.\nOskar Alegria, on the judging panel for Sarajevo and Montréal\nOskar Alegria gure zuzendari artistikoaren epaimahaikide-karrerak aurrera darrai. Donostiako azken Zinemaldiko Zuzendari Berrien ataletik igaro ondoren, non, tribuna Marina Stavenhagen, Carmen Cobos, Karel Och eta Sophie Mirouze-rekin konpartitu zuen, Oskar Alegria, azaroan, Sarajevoko Pravo Ljudski Jaialdiko eta Montrealeko Rencontres Internationales du Documentaire de Montréal Topaldiko epaimahaikide izango da; biak ere, hitzordu garrantzitsuak Balkanetako zinema independentean eta Iparramerikako zinema dokumentalean.\nAurrekoa 1 2 3 4 Hurrengoa\n20 emaitzetatik 6-tik 10-ra erakusten


Ugao-Miraballesek San Juan jaiak ospatuko ditu. Deia, Noticias de Bizkaia\nUgao-Miraballesek San Juan jaiak ospatuko ditu\nEguna 11:00etan hasiko da Markio auzoko igoera tradizionalarekin\nEkainaren 23an, Ugao-Miraballesek San Juan jaiak ospatuko ditu eta horretarako, Jai batzordeak adin guztiei zuzendutako ekintzaz beteriko egitaraua antolatu du.\ndeia.eus - Sábado, 16 de Junio de 2018 - Actualizado a las 15:14h.\nEguna 11:00etan hasiko da Markio auzoko igoera tradizionalarekin. Bertan, beste urte batez, jada ohikoak diren paella lehiaketa eta dantza jaialdia egingo dira Etorki dantza taldearen eskutik. Etorkik, Riazako (Segovia) abesbatsa eta dantza taldearekin batera dantza ikuskizuna eskainiko du Herriaren Enparantzan.\nJai egunean zehar, bestelako jarduerak ere egongo dira. Nabarmentzekoak dira, besteak beste: puzgarriak, meza San Juan baselizan, trikitilariek alaitutako luntxa, buruhandien kalejira Herriaren enparantzatik, eta abar luze bat. Jardunaren amaiera gisa, Dantzaldia ospatuko da Arizgoiti taldearen eskutik eta lehenengo eta bigarren pasearen artean, txokolatada bat ere antolatu da. Bukatzeko, urteko gau laburreneko ekintzarik nabarmenena egingo da: su piztea, alegia.\nHona hemen egitaraua bere osotasunean:\n11:00: Markiorako kalejira (Herriaren enparantzatik irtengo da). 12:00: Umeentzako puzgarriak Markion, ohe elastikoak eta puzgarriak. 12:00: Meza San Joan Baselizan. 12:30: Luntxa Markion, trikitilariek alaituta. 14:00: Lehiaketara aurkeztutako paellen aurkezpena Markioko plazan. Jarraian, paella txapelketaren sari-banaketa. 18:15: Buruhandien kalejira Herriaren enparantzatik. 20:00: Dantza jaialdia Herriaren enparantzan Riaza (Segovia) koro eta dantza taldea eta Etorki dantza taldeen eskutik. 21:30: Dantzaldia Arizgoiti taldearekin Herriaren enparantzan (1. pasea). 22:30: Txokolatada. 23:00: Dantzaldia Arizgoiti taldearekin Herriaren enparantzan (2. pasea).


SKATEAN TREBATZEKO aukera eskaintzen du sortu berria den Zarauzko Skate Eskolak. Ikastaro modalitate berria da herrian, orain arte inork kontuan hartu ez duena. Ez behintzat eskola moduan. «Egia esan, behar zen halako zerbait, Zarautzen eta eskualdean harrobi polita sortzen ari delako», adierazi du skate eskolako irakasle Santiago Carrascok.\nZarauzko Surf Eskolaren, 310 Projecten eta Essus dendaren elkarlanaren fruitua da skate eskola. Baina, izatez, Carrascori berari bururatu zitzaion ideia. Bera Zarautzen bizi den arren, argentinarra da, eta bere herrialdean profesional gisa lehiatzen aritutakoa. Gainera, Argentinako skate elkarte bateko kidea da, eta aipatu elkarteak hamarkada bat baino gehiago darama taula gainean nola patinatu irakasten. «Hona [Zarautzera] bizitzera etorri nintzenean, begirada guztiak surfera bideratuta zeudela konturatu nintzen. Nolabait esateko, skatea ahaztuta zegoen. Surf eskolek 20 urte pasatxo zituzten, baina skate eskolarik ez zegoen», dio eskolako irakasleak. Skate monitore bat behar zela ikusirik, «Zarauzko Surf Eskolako arduradun Mikel Troitiñori proposatu nion, eta hark ezin hobeto hartu zuen ideia».\nEskolak astelehen, asteazken eta ostiraletan ematen dituzte, Argiñano jatetxe aurreko skate parkean. Udan zehar 12:00etatik 13:00era egin dituzte saioak; orain, udazkenetik aurrera, arratsaldeetara aldatuko dute ordutegia. Aurki eguraldi txarra ere maiz izango da, baina eskolak badu irtenbide bat, Zarauzko Surf Eskolako egoitzaren barruan skate parke txiki bat baitute. Normalean 5 eta 12 urte arteko gaztetxoekin aritzen da lanean Carrasco, baina eskola skate-aren munduan murgildu nahi duen edonori irekita dago.\nIkastaroekin hasi aurretik, ordea, izena ematen duen haur bakoitzarekin banakako saio bat egiten du skate irakasleak. Modu horretan, patinatzaile hasiberriak zer nolako maila duen baloratu, eta mailaren araberako taldeetan banatzen ditu. Maila oso aurreratua dutenei banakako eskolak ere ematen dizkie, hobetzeko. Mailaren arabera, gainera, jauzi, maniobra edota oztopo ezberdinak jartzen dizkie begiraleak.\nOrdubeteko saio batek 20 euro balio du; astebeteko ikastaroak, 50 euro; eta hilabetekoak, 150 euro. Izena eman edo informazio gehiago jaso nahi dutenek 652-38 77 18 telefono zenbakira deitu edo skateeskola@hotmail.es posta elektronikora idatzi dezakete.\nSkateari esker ikasten diren baloreak eguneroko bizitzarako baliagarriak direla dio Zarauzko Skate Eskolako irakasle Santiago Carrascok: «Taula gaineko kirolei (surfean, skatean eta snowboardean) esker, oreka eta egonkortasuna lantzen duzu, baita ikusmena eta entzumena ere. Erne egoten ikasten duzu, eta behin arlo horretan entrenatuta bazaude, guztia automatikoki ateratzen zaizu. Kirola baino askoz gehiago da: etengabeko sormena eta norbera pertsona bezala gainditzea». Eskolaren bidez, skatea surfaren osagarri izatea nahi du irakasleak. Izan ere, «skateak beldurra saihesten laguntzen die, batez ere, uretan egin ditzaketen maniobren aurrean».


kritiken hemeroteka » Herri baten bizi puskak\nHerri baten bizi puskak Mikel Aldalur / Euskaldunon Egunkaria, 1996-12-07\nLan bati buruzko iruzkin literarioan liburuaren azalak zer eraginik eta zer ikusirik ez baldin badu ere, Olasagarreren azken poemarioak hartu duen oinarri fisikoa aipatu nahi nuke lehenik. Polita da azala, liburudendetako eskaparateetan argia egiten duten horietakoa. Lehen aldiz ikustean begietatik sartzen den liburua. Dora Salazar da azaleko irudiaren egilea eta hau oin hartuta, itxura polita eman diote liburu berriari Susa argitaletxekoek.\nLiterarioki, berriz, kuriosoa da egile arbizuarraren liburua. Azken batean, Bizi puskak izenburuak berak ederki laburtzen du poemarioa izango dena. Izan ere, puskak dira poemak. Puska bat da poema bakoitza. Eta liburua, antzerki obra bailitzan, puska horiek batuz, atalak eta ekitaldiak bata bestearen atzetik kontatuz bezala, osatzen da. Aurten bertan erakutsi digu Olasagarrek, Euskaltzaindiak argitara eman duen eta iazko Toribio Altzaga Saria irabazi zuen Hegazti errariak liburuan, antzerkia idazten abila dela. Aipagai dugun bilduma hau ere antzerki trazakoa da eta poema bakoitzak, pertsonaia baten ahotsa izanik, herri baten bizitza, herri baten kronika osatzen du.\nIrakurlea liburuan sartzera behartzen duen atariko poemaren ostean Eszenatokia aurkezten digu egileak: “Nafarroako mendialdeko herri bat. Bi mila biztanle inguru. Mendiak eta basoak ugari eta lur sailak larre…” eta, bertan, poemen arteko ohiala deskribatzen du “Iraultza Sexuala, Beste Iraultza, Drogak eta Rock Radical Vasco hura” aipatuz. Eszenatokia zehaztu ondoren, Pertsonaiak -agertu ahalako ordenan- ezagutzera ematen dizkio irakurleari. Bakoitzaren izen-abizenen ondorengo azalpen laburretan izkutatzen da pertsonaien izaera eta, honela, irakurleak ezagutu egiten ditu liburuan zehar behin eta berriro hitz egingo dioten haiek: euskarako irakaslea, biajantea, etxandrea, tabernaria, euskal preso politikoa, botereari beti kontra egin behar zaiola uste duen igeltseroa, itzultzailea, porturik portu ibili eta herrira itzulitako puta, filosofiako irakaslea, ingeniaria, ikaslea, San Ferminetara etorritako estatubatuarra, jubilatua, EHGAMeko kidea eta abar luzea. Guztien ahotan poemak jartzen ditu Olasagarrek eta ahapaldiz ahapaldi, pertsonaiak barne ahotsak askatzen doazen heinean herriaren bizia ezagutzen joaten da irakurlea.\nPuskak elkartuz pertsonaien arteko harremanak lotu egiten dira eta liburuko poema guztien arteko informazioaren baturak, herriaren memoriaren plater hautsia osatzen laguntzen du.\nEz da ahalegin berezirik egin behar poemak ulertzeko eta, oro bar, liburua bera irakurtzeko. Hots, sinpleak dira poemak, narratiboak. Pertsonaia bakoitzaren ahotsa, bestalde, idazteko modu ezberdina da, estilo diferentea. Hala ere, arazo hori ederki gainditu du egileak eta, antzeko idazkera erabiliz, pertsonaien aniztasuna, nagusi izan arren, liburuari erabateko batasuna ematea lortu du.\nBenetako argazkiak dira bizi puska hauek, kolore bizia ezezik benetako indarra ere badutenak. Finean, eguneroko bizitza da, eguneroko pertsonaiekin. Eguneroko pertsonaiak, ordea, poesia idazten jarri ditu Olasagarrek eta poemen bitartez idatzi dute liburu honetako historia, puska hauen bizia. Azken batean, liburuan hirurogeita hamar urte dituen etxekoandreak, beti leitzea atsegin izan duenak, idatzi izan duen bezala “Bizitza liburu bat bezala duk / halaxe leitu zioat bati / jaiotzean paratzen omen diate / lehendabiziko hitza / egunak dituk orrialdeak eta / asteak eta urteak kapituluak / Pentsatzea eta odolaren mintzoa, ziotek, / lerro arteko tarte zurietan aritzea duk / eta horrela ustekabean beti / ezkutatzen gaituk mundu honetatik / Ez zegok epilogorik / liburu osoa epilogotako ez hartzeaz, behintzat”.